title: Opel Movano

text: Moottorina on Renault’n 2,3-litrainen dieselmoottori, josta on yhteensä viisi tehovaihtoehtoa: 2,3 CDTI (110/125/150 hv) ja 2,3 CDTI BiTurbo (135/165 hv). Kaikki moottorit 125- ja 150-hevosvoimaisia lukuun ottamatta on varustettu start/stop-järjestelmällä. Etuvetoiseen on valittavassa kaikki moottorit, mutta takavetoiseen saa vain 150-hevosvoimaisen CDTI:n ja molemmat BiTurbot. 125- ja 150-hevosvoimaisiin saa halutessaan kuusiportaisen "Easytronic"-robottivaihteiston. Vakiona kaikissa on kuusivaihteinen manuaalivaihteisto.


title: Opel Movano

text: Pakettiauton vakiovarustukseen kuuluu kuljettajan turvatyyny, ABS-jarrut hätäjarruassistentilla, ESP, teräsvanteet osittain peittävin pölykapselein, lämmitettävät sähköpeilit, kauko-ohjattu keskuslukitus, lämmitettävä neljässä suunnassa säädettävä kuljettajan istuin, ikkunaton liukuovi matkustajan puolella, manuaali-ilmastointi, sähköikkunat edessä, radio/CD-soitin ja ikkunaton väliseinä.


title: Opel Movano

text: Kaksikäyttöautossa on lisäksi nelipaikkainen takaistuin ja ikkunallinen liukuovi matkustajan puolella.


title: Opel Movano

text: Combissa on pakettiauton vakiovarusteiden lisäksi toisen ja kolmannen rivin istuimet kuudelle tai yhdeksälle hengelle sekä takaosan ilmastointi. Saatavana on kaksi korkeutta ja akselipituutta.


title: Opel Movano

text: Busissa on istuimet 16 tai 17 matkustajalle, sumuvalot, digitaalinen ajopiirturi, matkustamon valaistus, sisään vetäytyvä sivuaskelma ja hattuhyllyt matkustamossa.


title: Nils Malmros

text: Nils Sigurd Malmros (s. 5. lokakuuta 1944 Århus) on tanskalainen elokuvaohjaaja, koulutukseltaan kirurgi. Hänet tunnetaan erityisesti nuorten aikuistumiskuvauksistaan, joissa hän on hyödyntänyt omia nuoruuskokemuksiaan Århusissa. Hänen tunnetuimmat elokuvansa ovat trilogia 1950-luvun koululaisista: "Lars-Ole 5C" (1973), "Pojat on poikia" ("Drenge", 1977) ja "Tiedon puu" ("Kundskabens træ", 1981). "Tiedon puu" on yksi kymmenestä Tanskan kulttuurikaanoniin valitusta elokuvasta. Malmros on voittanut kolme tanskalaisen elokuvan Robert-palkintoa ja neljä Bodil-palkintoa.


title: Nils Malmros

text: Malmros syntyi Århusin yliopiston neurokirurgian professorin Richard Malmrosin poikana. Hän halusi huonekalusuunnittelijaksi, muttei päässyt arkkitehtuurikouluun ja ryhtyi opiskelemaan isänsä alaa, lääketiedettä, vuonna 1965. Hän valmistui vasta 1988, yli 20 vuoden ja viiden pitkän elokuvan jälkeen. Elokuvanteosta hän kiinnostui nähtyään opiskeluaikana François Truffaut’n elokuvan "Jules ja Jim" ja luettuaan siitä kirjailija Klaus Rifbjergin tekemän analyysin.


title: Nils Malmros

text: Vähälle huomiolle jääneen esikoiselokuvansa "En mærkelig kærlighed" Malmros teki omilla ja ystäviensä rahoilla. Seuraavaa elokuvaa "Lars Ole 5C" varten Malmros haki tukea käsikirjoitus- ja tuotantovaiheessa, mutta Tanskan elokuvainstituutti piti tarinaa lastenelokuvana eikä myöntänyt tukea. Elokuva kuitenkin menestyi sekä arvosteluissa että kaupallisesti ja palkittiin Bodil-palkinnolla vuoden parhaana tanskalaiselokuvana. Malmros pääsi näin tekemään kolmatta elokuvaansa ja toista koulunuorten kehitystarinaansa, lukiolaisista kertovaa "Pojat on poikia".


title: Nils Malmros

text: Suurimman arvostuksen Malmrosin elokuvista sai murrosikäisten kuvaus "Tiedon puu" (1981), muun muassa jälleen Bodil-palkinnon parhaana elokuvana. Kolmannen parhaan elokuvan palkintonsa Malmros sai vuoden 1983 elokuvallaan "Rupikonna" ("Skønheden og udyret", Suomessa myös nimellä "Kaunotar ja hirviö"). Se kertoo tyttären ja ylisuojelevan isän suhteesta. Vuoden 1989 elokuva "Århus by Night" oli Malmrosin kunnianosoitus Truffaut’n "Amerikkalaiselle yölle." Tämä ”metaelokuva” käsittelee elokuvaa tekevää tuotantoryhmää ja perustuu elokuvan "Pojat on poikia" kuvauskokemuksiin kymmentä vuotta aiemmin Århusissa. Vuoden 1992 "Ahdistava rakkaus" ("Kærlighedens smerte") kertoo opiskelijapojan sydänsuruista ja masennuksesta. Vuonna 1997 Malmros filmatisoi Jørgen-Frantz Jacobsenin Färsaarille sijoittuvan romaanin "Barbara" (1939).


title: Nils Malmros

text: Vuonna 2002 Malmros palasi henkilökohtaisiin aiheisiin tekemällä mustavalkoisen, dokumentaaristyylisen elokuvan "Totuuden jäljillä" isänsä kokemuksista. Siinä ikääntynyt kirurgi saa haasteen oikeuteen nuorena tekemästään hoitovirheestä, kun potilas kuolee 42 vuoden päästä leikkauksesta. Vuonna 2009 Malmros ohjasi "Tiedon puun" eräänlaisen jatko-osan "Kærestesorger", jossa hän kuvasi lukioikäisiä näyttelijöitään kahden vuoden aikana. Vuoden 2013 elokuva "Sorg og glæde" on draama psyykkisesti sairaan vaimonsa ja pienen tyttärensä menettävästä elokuvaohjaajasta. Tätäkin aihetta Malmros on sanonut omiin kokemuksiinsa pohjautuvaksi.


title: Morgamjärvi

text: Morgamjärvi, aiemmin myös Morkamojärvi (saameksi: "Morgamjávri") on Lemmenjoen suvantojärvi Inarissa. Sen pinta-ala on 23,11 ha ja päävesistö Paatsjoki.


title: Våganin kalliopiirrokset

text: Våganin kalliopiirrokset sijaitsevat Bodøssa Nordlandissa Norjassa. Kalliopiirroksista on selvästi näkyvissä enää yksi hirveä esittävä kuvio. Se ajoitetaan 7500 eaa. eli Norjan jääkauden jälkeisen kivikauden alkupuolelle.


title: Våganin kalliopiirrokset

text: Piirrokset löysi koululainen Inger Anne Berthelsen Skeietistä.


title: Våganin kalliopiirrokset

text: Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin olisi Våganin piirrokset tehty merenrantaan veden ollessa 52 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 8400 BP eli 7520−7480 eaa.. Ajoitusta tukee myös piirtotapa, jossa kallion pintaa hiotaan rikki. Se edelsi myöhempää tapaa, jossa pinta hakattiin rikki.


title: Våganin kalliopiirrokset

text: Piirrokset sijaitsevat silokalliolla, joka laskee länteen 25−30 asteen kulmassa. Piirroskenttä on luode-kaakko-suuntainen ja kooltaan 7,5x3 metriä. Vuorien rinteet laskevat alas etelään, jossa kulkee valtatie 80 Skjerstadvuonon rantaa pitkin. Kalliopiirros sijaitsee noin 200 metriä tieltä 52 metrin korkeudessa.


title: Våganin kalliopiirrokset

text: Piirroskentässä on ollut vähintään kolme kuviota, jotka on piirretty kallion pintaan hiomalla sen pinta rikki. Huomattavin kuvio on hirvi, joka katsoo oikealle kaakkoon. Hirven ääriviivat ovat selvästi näkyvissä ja lajin tunnusmerkki pehmeänä roikkuva turpa on piirretty huolellisesti näkyviin. Sen mitat ovat 3,15×1,95 metriä. Hirvi on sarveton, mutta sen korvat on piirretty selvästi näkyviin. Muista kuvioista erottuu vain katkelmia eikä niitä ole enää voitu dokumentoida yksikäsitteisesti.


title: Våganin kalliopiirrokset

text: Piirroskenttään on ilmestynyt moderneja piirroksia, jotka ovat turistien tai paikallisten sinne piirtämiä.


title: Mozarabinen kirkkolaulu

text: Mozarabinen kirkkolaulu on varhaiskeskiaikainen espanjalainen kirkkolaulu, joka on saanut länsigoottilaisia ja arabialaisia vaikutteita. Se jäi virallisesti pois käytöstä 1000-luvulla. Se on gregoriaanisen kirkkolaulun rinnakkaismuoto.


title: Mozarabit

text: Mozarabit (spanjaksi: mozárabes [moˈθaɾaβes]; portugaliksi: moçárabes [muˈsaɾɐβɨʃ]; katalaaniksi: mossàrabs [muˈsaɾəps]; arabiaksi: مستعرب trans. musta'rabon) nimitys, jota käytetään keskiajalla nykyisen Espanjan islamilaisella alueella asuneista kristityistä, jotka paljolti omaksuivat arabialaisen kulttuurin.


title: Mozarabit

text: Nimen mozarabi tarkkaa alkuperää ei tunneta, mutta sen etymologiasta on kaksi yleistä eri teoriaa. 1200-luvulla elänyt arkkipiispa Rodrigo Ximenez kirjoitti julistuksessaan latinaksi ""Dicti sunt mixli arabes, eo quod mixti Arabibus conviveban"" ja tästä on tulkittu termin olevan johdettu latinasta. Sittemmin ylesiemmäksi on tullut teoria, jonka mukaan sana on johdettu arabialaisesta termistä "musta'rab", joka tarkoittaa tässä yhteydessään arabilaistunutta.


title: Mozarabit

text: Muslimien alainen kristitty vähemmistö Iberian niemimaalla oli perua alueen muslimivalloituksesta vuonna 711. Muslimivalloitus eteni aluksi varsin rauhallisesti ja paikalliset tekivät suhteellisen vähäistä vastarintaa. Vuonna 713 solmittu Tudmirin sopimus takasi kristityille dhimmien aseman. Dhimmit velvoitettiin maksamaan erityistä jizya-veroa, jota vastaan heidän omistusoikeuttaan kunnioitettiin ja kristityt saivat johtaa sisäisiä asioitaan varsin vapaasti.


title: Mozarabit

text: Vielä 700-luvulla suuri valtaosa alueen asukkaista oli kristittyjä, mutta alueelle alkoi kehittyä myös muslimiväestönosa. Kehityksen taustalla oli useita tekijöitä ja muslimeja syntyi esimerkiksi uusista käännynnäisistä, sekä seka-avioliitoista muslimien ja dhimmien välillä. Paikallisia käännynnäisiä kutsuttiin termillä "musalima" ja seka-avioliitoista syntyneitä "muwallad". Islamiin kääntymiseen vaikuttivat monet tekijät. Muslimeilla oli ensisijainen asema islamilaisen valtion 7yhteiskuntajärjestelmässä ja näin paremmat poliittiset ja taloudelliset etenemismahdollisuudet. Merkittävä tekijä oli myös dhimmien maksama jizya, joka teki dhimmien verotaakasta esimerkiksi Muhammad I:n valtakaudella oli kolme ja puolikertainen verrattuna muslimien verotukseen.


title: Mozarabit

text: Ajan myötä kristittyjen taloudellinen asema johti kapinointiin, kasvavaan määrään islmaiin kääntyviä, sekä maastamuuttoon kristittyjen hallitsemille alueille. Mozarabien keskuudessa syntyi erikoinen marttyyrien liike, jonka osanottajat pyrkivät horjuttamaan kristittyjen ja islamilaisen valtion välejä provosoimalla. Liikkeen jäsenet uskoivat tapojensa olevan vaarassa myös kristinuskoa laajemmin ja esimerkiksi arabialaisten tapojen yleistyminen huolestutti sen kannattajia. Esimerkiksi latinan kielen osaamisen huomattiin olevan laskussa. Liikkeen jäsenet pyrkivät saavuttamaan martyyriuden syylistymällä tarkoituksellisesti jumalanpilkkaan, josta heidät tuomittiin šarialain mukaan kuolemaan. Tapauksia tunnetaan kaikkiaan 51 ja suurin osa niistä tapahtui Córdobassa. Marttyyriliike huipentui Eulogius Córdobalaisen teloitukseen vuonna 858.


title: Mozarabit

text: Alueet Iberian niemimaan pohjoisosissa säilyivät kristittyjen hallitsijoiden käsissä ja heidän alueensa olivat mozarabien muuttoliikkeen kohde. Reconquistan aikana kohti etelää levittäytyvien kristittyjen valtakuntien piti asuttaa sodan takia laajasti asumattomaksi jääneet alueet, jolloin vaihtoehdoksi jäi asukkaiden tuominen esimerkiksi Asturiasta. Siirtolaisille piti usein luvata esimerkiksi verohelpotuksia tai muita houkutteita näiden muuttoliikkeen takaamiseksi, kun taas mozarabit tyytyivät usein vähempään.


title: Mozarabit

text: Mozarabit toivat mukanaan kristittyihin valtakuntiin arabialaisia vaikutteita esimerkiksi arabian kielen taitonsa mukana. Mozarabialainen taide oli täysin arabilaistunut siinä määrin, että mozarabien taide tunnistetaan vain sen kristityistä aiheista. Mozarabit jättivät jälkeensä esimerkiksi arabilaiseen tyyliin valmistettuja tekstiilejä, kaakeleja ja muuta keramiikkaa. Ehkä tunnetuin yksittäinen mozarabilainen tuotos on nimellä Commentaria In Apocalypsin -tunnettu Beatus Liébanalaisen käsikirjoitusten sarja, joka koostuu värikkäästi kuvitetusta Ilmestyskirjan selostuksista.


title: Mozarabit

text: Mozarabeilta omaksuttiin myös córdobalainen arkkitehtuuri, jonka tavallisia piirteitä olivat esimerkiksi hevosenkenkäkaari ja kohojuovaiset kupolit.


title: Giannutri

text: Giannutri on pieni, Toscanan saaristoon kuuluva saari Tyrrhenanmeressä, Toscanan rannikon edustalla. Saari on saariryhmän eteläisin ja sen pinta-ala on vain 2.6 neliökilometriä. Muinaiset roomalaiset tunsivat saaren nimellä "Dianium" ja kreikkalaiset nimellä "Artemisia".


title: Juri Heinämäki

text: Juri Heinämäki (s. 5. kesäkuuta 1987) on suomalainen koripallovalmentaja.


title: Juri Heinämäki

text: Heinämäki aloitti valmentajanuransa Forssan Koripojissa, jossa hän valmensi useita eri ikäluokkia, toimi seuran valmennuspäällikkönä ja vuosina 2011–2013 miesten edustusjoukkueen apuvalmentajana. Toukokuussa 2013 hänet nimettiin seuran miesten edustusjoukkueen päävalmentajaksi. Hän jatkoi pestissä myös kauden 2014–2015.


title: Juri Heinämäki

text: Kesäkuussa 2015 julkistettiin Heinämäen siirtyminen Tampereen Pyrinnön tyttöjuniorien päävalmentajaksi ja seuran naisten edustusjoukkueen apuvalmentajaksi. Heinämäen johdolla Pyrinnön naiskoripalloon muodostettiin miesten kaltainen pelaajapolku aina pääsarjatasolle asti. Heinämäki on suorittanut HKVT-valmentajatutkinnon. Hän toimi kauden aikana myös Pyrinnön M1DA:ssa pelanneen reservijoukkueen apuvalmentajana.


title: Juri Heinämäki

text: Kaudeksi 2016–2017 Heinämäki sai tehtäväalueekseen Pyrinnön junioripelaajien siirtymävaiheen aikuisten sarjoihin, mihin kuului muun muassa urheiluakatemian aamuharjoitusvalmennus ja A-poikajoukkueen valmennusryhmässä toimiminen. Hän toimi myös seuran miesten edustusjoukkueen apuvalmentajana ja sen reservijoukkueen päävalmentajana.


title: Lauri Haataja

text: Lauri Haataja (21. elokuuta 1947 Tavastkenkä, Pyhäntä – 4. syyskuuta 2012 Helsinki) oli suomalainen historioitsija, tietokirjailija ja valtiotieteen lisensiaatti.


title: Lauri Haataja

text: Haataja valmistui ylioppilaaksi Oulun lyseosta ja opiskeli poliittista historiaa Helsingin yliopistossa. Hän valmistui valtiotieteen lisensiaatiksi vuonna 1981.


title: Lauri Haataja

text: Haataja toimi Helsingin yliopistossa assistenttina ja tutkijana vuosina 1971–1993 ja oli Helsingin Sanomien kirjallisuuskriitikkona yli 20 vuoden ajan. Vuosina 1996–2004 hän oli Riihimäellä sijaitsevan Suomen Metsästysmuseon johtaja.


title: Lauri Haataja

text: Urallaan Haataja kirjoitti useita Suomen 1900-luvun poliittiseen ja sotahistoriaan liittyviä teoksia. Vuonna 1991 Haatajan ja Martti Lintusen teos "Karjala-nostalgia" oli Tieto-Finlandia-palkintoehdokkaana.


title: Posidonia oceanica

text: Posidonia oceanica on Välimeressä elävä meriheinälaji.


title: Posidonia oceanica

text: Se on kotoperäinen Välimeren laji ja Välimeren yleisin meriheinälaji. Sen kanta on pienentynyt troolauksen ja veneilyn, rantarakentamisen ja rehevöitymisen takia.


title: Posidonia oceanica

text: Kasvustot leviävät suvuttomasti ja voivat tulla tuhansien vuosien ikäisiksi. Espanjan Formenteran saaren läheltä on löydetty kasvusto, jonka iäksi arvioidaan yli 200 000 vuotta.


title: Year Zero (kappale)

text: Year Zero on ruotsalaisen heavy metal -yhtye Ghostin kappale ja järjestyksessään toinen single yhtyeen vuoden 2013 studioalbumilta "Infestissumam". Albumista julkaistiin 10" kuvalevy- sekä 10" läpinäkyvän vihreä vinyylipainos.


title: Year Zero (kappale)

text: Singlen kansikuva pohjautuu John Martinin maalaukseen "Paradise Lost".


title: Hyvin Jepkemoi

text: Hyvin Kiyeng Jepkemoi (s. 13. tammikuuta 1992) on kenialainen yleisurheilija, jonka päämatka on 3 000 metrin estejuoksu.


title: Hyvin Jepkemoi

text: Jepkemoi voitti Mosambikin Maputossa järjestetyissä Afrikan kisoissa 2011 kultaa 3 000 metrin estejuoksussa ajalla 10.00,50. Lisäksi hän oli neljäs 5 000 metrin juoksussa. Porto-Novon Afrikan-mestaruuskilpailuissa 2012 hän sai 3 000 metrin estejuoksussa pronssia ajalla 9.45,95. Moskovan MM-kilpailuissa 2013 hän sijoittui estejuoksussa kuudenneksi. Hän voitti 3 000 metrin estejuoksun maailmanmestaruuden Pekingissä 2015 ajalla 9.19,11. Rio de Janeiron olympialaisissa 2016 hän sai pronssia ajalla 9.07,12..


title: Hyvin Jepkemoi

text: Jepkemoi sijoittui Kampalan maastojuoksun MM-kilpailuissa 2017 neljänneksi ja voitti joukkuekultaa. Lontoon MM-kilpailuissa 2017 hän sai 3 000 metrin estejuoksussa pronssia ajalla 9.04,03.


title: Semih Korucu

text: Semih Korucu (s. 11. marraskuuta 1965 Ankara) on turkkilainen säveltäjä. Hän aloitti musiikinopintonsa Ankarassa 1984 ja opiskeli myöhemmin Mimar Sinan -taideyliopistossa analyysiä, sävellystä ja musiikkiteoriaa. Hänen teoksiaan on esitetty Turkin lisäksi myös Bulgariassa, Ranskassa, Saksassa, Italiassa ja Yhdysvalloissa. Hän on myös toiminut pedagogisissa tehtävissä.


title: Jopi Nyman

text: Jopi Nyman (s. 16. kesäkuuta 1966, Joensuu) on ollut Itä-Suomen yliopiston englannin kielen professori vuodesta 2007. Hän valmistui filosofian kandidaatiksi vuonna 1992 ja lisensiaatiksi vuonna 1993, ja vuonna 1996 hän väitteli tohtoriksi. Nyman oli Joensuun yliopiston englannin kielen assistentti vuosina 1994–1999 ja yliassistentti vuosina 1999–2007. Hän on ollut Oulun yliopiston englantilaisen filologian dosentti vuodesta 1998 ja Turun yliopiston englanninkielisen kirjallisuuden dosentti vuodesta 2002. Vuosina 2003–2008 hän oli Suomen Yhdysvaltain tutkimuksen seuran (FASA) ja vuosina 2007–2009 Nordic Association of American Studiesin puheenjohtaja. Hän on kansainvälisen MESEA: Multi-Ethnic Studies: Europe and the Americas -järjestön johtokunnan jäsen ja ohjelmakoordinaattori (2012–2016).


title: Jopi Nyman

text: Hän väitteli vuonna 1996 englannin kielen ja kulttuurin alalta aiheena "Men Alone: Masculinity, Individualism and Hard-Boiled Fiction". Hän jatkoi samaa tutkimuslinjaa teoksessa "Hard-Boiled Fiction and Dark Romanticism". Toinen väitöskirja "Imagining Englishness: Essays on the Representation of National Identity in Modern British Culture" on sosiologian alalta ja vuodelta 2005.


title: TUL:n jalkapallomestaruuskilpailut 1920

text: TUL:n jalkapallomestaruuskilpailut 1920 olivat ensimmäiset Työväen Urheiluliiton jalkapallomestaruuskilpailut. Laji oli tullut TUL:n kilpailuohjelmaan samana vuonna, mutta Helsingin Kullervo oli jo vuotta aikaisemmin osallistunut Suomen Palloliiton piirisarjaan poikkeusluvalla, kunnes TUL:n liittokokous kielsi kaiken yhteistoiminnan porvariseurojen kanssa elokuussa 1919.


title: TUL:n jalkapallomestaruuskilpailut 1920

text: TUL:n piirisarjoista valtakunnalliseen mestaruuskilpailuun selvisivät Helsingin piiristä Kullervo, Viipurin piiristä Talikkalan Toverit, Sorvalin Veikot ja Viipurin Jyry, Kymenlaakson piiristä Kotkan Riento ja Tiutisen Pyrintö sekä Pohjois-Savon ja Kainuun piiristä Kuopion Riento ja Männistön Elo. Siihen kuitenkin osallistuivat taloudellisista syistä ainoastaan Helsingin Kullervo, Kotkan Riento sekä Kuopion Riento, joka arvottiin suoraan loppuotteluun. Kullervo oli aikaisemmin voittanut Helsingin piirin finaalissa Jyryn maalein 10–2.


title: TUL:n jalkapallomestaruuskilpailut 1920

text: Kotkassa pelattu välieräottelu järjestettiin samassa yhteydessä kuin juoksukilpailut, joiden päätähtenä oli tuore olympiavoittaja Hannes Kolehmainen. Hän juoksi kilpailuissa uuden 20 000 metrin Suomen ennätyksen. Yleisöä paikalla arvioitiin olleen noin 7 000.


title: Richard Meade

text: Richard John Hannay Meade, OBE (4. joulukuuta 1938 Chepstow, Wales – 8. tammikuuta 2015) oli brittiläinen kenttäratsastaja, olympiavoittaja, maailman- ja euroopanmestari.


title: Richard Meade

text: Meade kuului Ison-Britannian olympiakultaa Méxicossa 1968 ja Münchenissä 1972 voittaneisiin joukkueisiin. Münchenissä hän voitti myös yksilökilpailun olympiakultaa ensimmäisenä brittiratsastajana. Méxicon ja Münchenin lisäksi Meade kilpaili olympiatasolla myös Tokiossa 1964 (yksilökilpailun kahdeksas) ja Montréalissa 1976 (yksilökilpailun neljäs).


title: Richard Meade

text: Olympiamenestyksensä lisäksi Meade saavutti runsaasti MM- ja EM-mitaleja, joukossa kaksi maailman- ja kolme euroopanmestaruutta. Hän kuoli 76-vuotiaana 8. tammikuuta 2015. Hänellä oli diagnosoitu syöpä edellisvuoden lokakuussa.


title: RN Vittorio Alfieri

text: RN Vittorio Alfieri () oli Italian kuninkaallisen laivaston toisessa maailmansodassa palvellut Oriani-luokan hävittäjä.


title: RN Vittorio Alfieri

text: Alus tilattiin Livornosta OTO:n telakalta. Sen köli laskettiin 4. huhtikuuta 1936 ja alus laskettiin vesille saman vuoden lopulla 20. joulukuuta. Alus liitettiin laivastoon vuotta myöhemmin 1. joulukuuta 1937.


title: RN Vittorio Alfieri

text: Alus upotettiin Matapanin taistelussa 28. maaliskuuta 1942.


title: RN Giosuè Carducci

text: RN Giosuè Carducci () oli Italian kuninkaallisen laivaston toisessa maailmansodassa palvellut Oriani-luokan hävittäjä.


title: RN Giosuè Carducci

text: Alus tilattiin Livornosta OTO:n telakalta. Sen köli laskettiin 5. helmikuuta 1936 ja alus laskettiin vesille saman vuoden lopulla 28. lokakuuta. Alus liitettiin laivastoon vuotta myöhemmin 1. marraskuuta 1937.


title: RN Giosuè Carducci


title: RN Vincenzo Gioberti

text: RN Vincenzo Gioberti () oli Italian kuninkaallisen laivaston toisessa maailmansodassa palvellut Oriani-luokan hävittäjä.


title: RN Vincenzo Gioberti

text: Alus tilattiin Livornosta OTO:n telakalta. Sen köli laskettiin 1. tammikuuta 1936 ja alus laskettiin vesille vielä samana vuonna 19. syyskuuta. Alus liitettiin laivastoon vuotta myöhemmin 27. lokakuuta 1937.


title: RN Vincenzo Gioberti

text: Britannian kuninkaallisen laivaston sukellusvene "HMS Simoomin" torpedoimalla upottama 9. elokuuta 1943.


title: Sansargereltekh Sangidorj

text: Sansargereltekh Sangidorj (s. 1969 Ulan Bator) on mongolialainen säveltäjä. Hän aloitti pianonsoiton opinnot isänsä Choigiv Sangidorjin johdolla Ulan Batorissa. Myöhemmin hän opiskeli Ulan Batorissa pianonsoittoa Nasanbat Lodoydamban ja Pagma Puntsagin sekä sävellystä Gonchigsumlaa Samban johdolla. Hän täydensi opintojaan Moskovan P. I. Tšaikovski -valtionkonservatoriossa ja Antón García Abrilin johdolla Madridissa.


title: Sansargereltekh Sangidorj

text: Sangidorj sai tunnustuksen parhaasta pianoteoksesta Kultainen syksy -juhlassa Ulan Batorissa vuonna 1999. Yo-Yo Ma ja Silk Road Project tilasivat häneltä teoksen "Khara-Khorum" vuonna 2000. Sangidorjin teoksia on esitetty paitsi Mongoliassa, myös Kiinassa, Saksassa, Alankomaissa, Puolassa, Venäjällä, Espanjassa ja Yhdysvalloissa.


title: RN Libeccio (1934)

text: RN Libeccio () oli Italian kuninkaallisen laivaston toisessa maailmansodassa palvellut Maestrale-luokan hävittäjä.


title: RN Libeccio (1934)

text: Alus tilattiin Riva Trigososta Cantieri del Tirrenolta. Sen köli laskettiin 29. syyskuuta 1931 ja alus laskettiin vesille 4. heinäkuuta 1934. Alus liitettiin laivastoon vielä saman vuoden lopulla 23. marraskuuta.


title: RN Libeccio (1934)

text: Britannian kuninkaallisen laivaston sukellusvene "HMS Upholderin" torpedoimalla upottama 9. marraskuuta 1941.


title: RN Scirocco (1934)

text: RN Scirocco () oli Italian kuninkaallisen laivaston toisessa maailmansodassa palvellut Maestrale-luokan hävittäjä.


title: RN Scirocco (1934)

text: Alus tilattiin Riva Trigososta Cantieri del Tirrenolta. Sen köli laskettiin 29. syyskuuta 1931 ja alus laskettiin vesille 22. huhtikuuta 1934. Alus liitettiin laivastoon vielä saman vuoden lopulla 21. lokakuuta.


title: RN Scirocco (1934)

text: Alus haaksirikkoutui 23. maaliskuuta 1942.


title: RN Maestrale (1934)

text: RN Maestrale () oli Italian kuninkaallisen laivaston toisessa maailmansodassa palvellut Maestrale-luokan hävittäjä.


title: RN Maestrale (1934)

text: Alus tilattiin Anconasta CNR:n telakalta. Sen köli laskettiin 25. syyskuuta 1931 ja alus laskettiin vesille 5. huhtikuuta 1934. Alus liitettiin laivastoon vielä samana vuonna 2. syysskuuta.


title: RN Maestrale (1934)

text: Aluksen miehistö upotti aluksensa 9. syyskuuta 1943.


title: RN Grecale (1934)

text: RN Grecale () oli Italian kuninkaallisen laivaston toisessa maailmansodassa palvellut Maestrale-luokan hävittäjä.


title: RN Grecale (1934)

text: Alus tilattiin Anconasta CNR:n telakalta. Sen köli laskettiin 25. syyskuuta 1931 ja alus laskettiin vesille 17. kesäkuuta 1934. Alus liitettiin laivastoon vielä samana vuonna 15. marraskuuta.


title: RN Grecale (1934)

text: Alus poistettiin palveluksesta 31. toukokuuta 1964.


title: Koordinaatioluku

text: Koordinaatioluku tarkoittaa kemiassa yhdisteissä tiettyyn atomiin sitoutuneiden ryhmien määrää. Kompleksikemiassa koordinaatioluvulla tarkoitetaan keskusionin ja ligandien muodostamien σ-sidosten määrää.


title: Koordinaatioluku

text: Koordinaatioluku siirtymämetallien kompleksiyhdisteissä vaihtelee 2–9 välillä ja näistä koordinaatioluvut 6 ja 4 ovat tyypillisimmät. Lantanoideilla ja aktinoideilla koordinaatioluku voi olla jopa 12. Määritettäessä koordinaatiolukua otetaan huomioon ainoastaan ligandin ja keskusatomin väliset σ-sidokset, eikä keskusionin ja ligandin välisiä mahdollisia π-sidoksia oteta huomioon. Mikäli kaikki ligandit ovat yksihampaisia on keskusatomin koordinaatioluku sama kuin siihen sitoutuneiden ligandien määrä. Keskusatomin koordinaatioluku kompleksissa riippuu keskusatomin atomisäteestä ja hapetusluvusta. Koordinaatioluku kasvaa ryhmässä alaspäin mentäessä atomikoon kasvaessa ja korkeammalla hapetusluvulla olevat keskusatomit muodostavat komplekseja yleensä suuremmilla koordinaatioluvuilla kuin silloin kun keskusatomina on sama alkuaine alemmalla hapetusluvulla. Myös ligandin koko vaikuttaa koordinaatiolukuun ja suurimpaan mahdolliseen koordinaatiolukuun 9 päästään vain ligandien ollessa hyvin pieniä, esimerkiksi hydridoligandeja. Jokaisella koordinaatioluvulla on yksi tai useampi sille tyypillinen koordinaatiogeometria. Koordinaatioluvuilla 5 ja 7 esiintyy usein rakenteen fluksionaalisuutta.


title: Marika Kiviharju

text: Marika Kiviharju (o.s. Saarinen s. 11. huhtikuuta 1980 Loppi) on suomalainen valokuvaaja. Hän on toiminut valmistuttuaan valokuvausalan yrittäjänä ensin Helsingissä ja vuodesta 2018 lähtien Muurlassa.


title: Marika Kiviharju

text: Kiviharju on valmistunut medianomiksi Lahden Muotoilu- ja taideinstituutista vuonna 2005. Valmistumisen jälkeen Kiviharju on toiminut studiokuvaajana, kuvauskouluttajana sekä lehtikuvaajana. Kiviharju tunnetaan parhaiten glamour- ja nude-taidevalokuvistaan. Keväällä 2015 ilmestyi Kiviharjun ensimmäinen valokuvataidekirja ALASTON TOTUUS, jossa aiheena julkisuuden henkilöt ja alastomuus. Kirjan valokuvissa poseeraavat muun muassa Helena Lindgren, Ristomatti Ratia, Antti Reini sekä Aira Samulin. Samaista aihetta käsittelevä valokuvanäyttely We Want You - Naked! järjestettiin vuotta aiemmin.


title: Lennon muistelee

text: Lennon muistelee on Jann Wennerin toimittama kirja, joka perustuu hänen "Rolling Stone" -musiikkilehdelle tekemäänsä muusikko John Lennonin laajaan haastatteluun. Alkuperäinen kirja "Lennon remembers" ilmestyi 1970. Suomeksi käännettynä kirja julkaistiin 1973.


title: Lennon muistelee

text: Haastattelussa käsitellään asioita, jotka sivuavat John Lennonin uraa ja elämänvaiheita. Samalla käsitellään tuolloin juuri hajonneen The Beatlesin uraa. Haastattelu sivuaa joitain aikalaisia kuten Brian Jonesia.


title: Lennon muistelee

text: Useiden Lennonin yhtyeelle yksin tai Paul McCartneyn kanssa säveltämien kappaleiden tekotapa ja inspiraation lähde tulee esiin. Toisaalta myös jäsenten keskinäisten suhteiden kiristyminen ja haastattelun aikainen tila Lennonin näkökulmasta käyvät ilmi. Lennon kertoo myös The Beatlesin kiertueiden aikaisista kokemuksista sekä turhautumisesta niihin sekä musiikillisesti että tapahtumina.


title: Lennon muistelee

text: Lennon myönsi myöhemmin Hunter Daviesille, joka kirjoitti The Beatlesin virallisen biografian, että hän puhuu paljon ja osaksi sivu suunsa, kun Davies vaati selitystä joihinkin Lennonin biografiasta haastattelussa sanomiin asioihin.


title: Lomamatka 80-luvulle

text: Lomamatka 80-luvulle on Yleisradion tv-sarja, jota esittiin Yle TV1:llä kesällä 2015 tiistaisin yhdeksän osan verran.


title: Lomamatka 80-luvulle

text: Yle Uutisten Taloustutkimuksella teettämässä kyselyssä lähes joka kolmas vastaaja ilmoitti, että 80-luvulla elämä on ollut Suomessa parhaimmillaan. Onko näin? Yleisradio teki ihmiskokeen, joka nimettiin Lomamatka 80-luvulle.


title: Lomamatka 80-luvulle

text: Viikon mittaisella aikamatkallaa sarjaan valitut lomamatkalaiset pääsevät hyppäämään Juha Kankkusen ralliauton kyytiin, säveltävät ja sanoittavat Pelle Miljoonan avustamana hyväntekeväisyysbiisin ja pääsevät jumppaamaan Anne Sällylän johdolla. Lomamatkalaiset tekevät taidetta ARS 83 -näyttelyn hengessä ja treenaavat 80-luvun suomalaista menestyslajia, amerikkalaista jalkapalloa.


title: Lomamatka 80-luvulle

text: Matka suuntaa Helsingistä Riihimäen kautta kohti Lounais-Suomea - Loppea, Lietoa, Turkua, Uuttakaupunkia ja Poria, palaten takaisin Helsinkiin. Matkallaan he keräävät suorittamistaan tehtävistä karvanoppia ja se autokunta, jolla on viikon reissun jälkeen niitä eniten, saa palkinnoksi jatkaa 80-luvun tunnelmia kesäauton muodossa.


title: Lomamatka 80-luvulle

text: Yhdeksänosaisen sarjan oppaana aikamatkalla toimii radio-ohjelma Lakattujen Varpaankynsien Susanna Vainiola ja sarjan kertojana tunnelmoi legendaarinen Tapani Ripatti.


title: Oras (täsmennyssivu)

text: Oras voi tarkoittaa seuraavia:


title: Zhaotong

text: Zhaotong (, pinyin: Zhāotōng Shì) on prefektuuritason kaupunki Lounais-Kiinan Yunnanin maakunnan koillisosassa. Prefektuurin pinta-ala on 23 021 neliökilometriä ja väkiluku 5,2 miljoonaa (2010). Prefektuurin hallintokeskus on noin 788 000 asukkaan Zhaoyangin kaupunkipiiri (2010).


title: Zhaotong

text: Prefektuuri tunnetaan Yunnanin pohjoisena portina. Se rajoittuu etelässä Qujingin prefektuuriin, lännessä ja pohjoisessa Sichuanin sekä idässä Guizhoun maakuntaan. Yunnanin maakunnan pääkaupunki Kunming sijaitsee linnuntietä 290 kilometriä Zhaotongin kaupungista etelälounaaseen. Kaupunkien välillä on päivittäinen reittilento.


title: Zhaotong

text: Seutu on ollut ihmiskunnan asuttama pitkään. Fossiililöytöjen mukaan jo 100 000 vuotta sitten. Zhaotongista on löydetty monia neoliittisiä jäänteitä.


title: Punaselkäsieppo

text: Punaselkäsieppo ("Eugerygone rubra") on pensassieppojen heimoon kuuluva varpuslintu.


title: Punaselkäsieppo

text: Punaselkäsieppoa tavataan Uuden-Guinean saarella. Lajin kanta on vakaa, ja se on luokiteltu elinvoimaiseksi.


title: Tiheikkösieppo

text: Tiheikkösieppo ("Heteromyias albispecularis") on pensassieppojen heimoon kuuluva varpuslintu.


title: Tiheikkösieppo

text: Tiheikkösieppoa tavataan Australian koillisosissa ja Uuden-Guinean saarella. Lajin kanta on vakaa, ja se on luokiteltu elinvoimaiseksi.


title: Korpraalisieppo

text: Korpraalisieppo ("Poecilodryas brachyura") on pensassieppojen heimoon kuuluva varpuslintu.


title: Korpraalisieppo

text: Korpraalisieppoa tavataan Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi.


title: Daniele Rugani

text: Daniele Rugani (s. 29. heinäkuuta 1994 Lucca) on italialainen jalkapalloilija, joka edustaa Serie A:ssa pelaavaa Juventusta. Pelipaikaltaan oikeajalkainen Rugani on keskuspuolustaja.


title: Daniele Rugani

text: Rugani on Empoli FC:n kasvatti. Hän siirtyi vuonna 2012 lainalle Juventukseen, josta hän siirtyi kaudeksi 2013-2014 Serie B:ssä tuolloin pelanneeseen kasvattajaseuraansa. Pelaajan oikeuksista puolet kuului tuolloin Juventukselle ja puolet Empolille. Rugani pelasi kaudella 2013-2014 Serie B:ssä 40 ottelua tehden kaksi maalia, kun Empoli nousi Serie A:han. Hän jatkoi Empolissa ja teki pääsarjadebyyttinsä elokuussa 2014 Udinesea vastaan. Avausmaalinsa hän iski seuraavassa kuussa AC Cesenaa vastaan. Helmikuussa 2015 Juventus osti Empolin puolen Ruganin pelaajaoikeuksista, mutta Rugani jatkoi loppukauden Empolissa. Hän pelasi läpimurtokaudellaan täydet minuutit joka ottelussa tehden kaksi maalia ja Empoli säilyi sarjassa. Kauden päätteeksi Rugani valittiin sarjan tähdistöjoukkueeseen.


title: Daniele Rugani

text: Kesällä 2015 Rugani palasi takaisin Juventuksen joukkueeseen. Hän teki debyyttinsä Mestarien liigassa syyskuussa 2015 Sevillaa vastaan. Juventus-debyyttinsä Serie A:ssa Rugani teki joulukuussa 2015 Carpia vastaan. Kaudella 2015–2016 Rugani pelasi 17 Serie A -ottelua ja juhli Serie A:n, Italian cupin ja Italian supercupin voittoa.


title: Daniele Rugani

text: Rugani on edustanut Italiaa monissa nuorten maajoukkueissa. Vuosina 2014–2015 Rugani pelasi Italian alle 21-vuotiaiden maajoukkueessa 15 ottelua onnistuen maalinteossa kahdesti. Hän kuului joukkueeseen vuoden 2015 ikäluokan EM-kilpailuissa.


title: Daniele Rugani

text: Italian jalkapallomaajoukkueen mukaan Rugani kutsuttiin ensimmäisen kerran marraskuussa 2014. Hänet nimettiin Italian alustavaan ryhmään vuoden 2016 EM-kilpailuihin.


title: Daniele Rugani

text: Seurajoukkuetasolla


title: Daniele Rugani

text: Henkilökohtainen


title: Yuxi

text: Yuxi (, pinyin: Yùxī shì) on prefektuuritason kaupunki Lounais-Kiinan Yunnanin maakunnan keskiosassa. Yunnanin maakunnan pääkaupunki Kunming sijaitsee noin 80 kilometriä Yuxista pohjoiskoilliseen. Yuxin prefektuurin pinta-ala on 15 285 neliökilometriä ja väkiluku 2,3 miljoonaa (2010). Prefektuurin hallintokeskus on noin 495 000 asukkaan Hongtan kaupunkipiiri (2010), joka oli piirikuntatason Yuxin kaupunki kun Yuxin prefektuurista tuli prefektuuritason kaupungiksi vuonna 1997.


title: Yuxi

text: Prefektuuri rajoittuu koillisessa Kunmingin prefektuuritason kaupunkiin, kaakossa Honghen autonomiseen prefektuuriin, lännessä Pu’erin prefektuuritason kaupunkiin (tunnettiin aiemmin nimellä Simao) ja luoteessa Chuxiongin autonomiseen prefektuuriin.


title: Yuxi

text: Maastoltaan monipuolinen Yuxi sijaitsee Yunnan-Guizhoun tasangon länsilaidalla. Seudulla on vuoria, laaksoja, järviä ja jokiseutuja. Prefektuurin alueella sijaitseva Fuxianjärvi on Kiinan kolmanneksi syvin järvi. Prefektuurin luoteisosissa on ylävämpää ja kaakossa alavampaa. Yuxin kaupunki sijaitsee noin 1 630 metriä merenpintatason yläpuolella.


title: Yuxi

text: Piirikuntatasolla prefektuuri jakautuu kahteen kaupunkipiiriin, neljään piirikuntaan ja kolmeen autonomiseen piirikuntaan.


title: Appelsiini (hedelmä)

text: Appelsiini on appelsiinipuun ("Citrus sinensis") hedelmä. Kasvitieteessä appelsiinin hedelmä määritellään marjaksi, koska se on pehmeäkuorinen, mehevä hedelmä.


title: Appelsiini (hedelmä)

text: Appelsiini on pyöreä, ja muiden sitrushedelmien tavoin se on jakautunut useampaan lohkoon. Kypsät appelsiinit ovat hyviä C-vitamiinin lähteitä.


title: Appelsiini (hedelmä)

text: Appelsiinit ovat yleensä oransseja. Appelsiini onkin joissain kielissä antanut nimensä oranssille värille. Värinnimi tulee alun perin ranskan sanasta "orange", joka merkitsee sekä appelsiinia että sen väriä. Muutamat lajikkeet ovat kuitenkin sisältä punaisia, ja niitä sanotaan veriappelsiineiksi.


title: Appelsiini (hedelmä)

text: Yleensä appelsiinin paksu kuori poistetaan ennen syömistä ja hedelmästä syödään vain hedelmäliha. Appelsiinista voidaan myös puristaa mehua.


title: Appelsiini (hedelmä)

text: Hedelmän kuoren ohutta oranssista pintaa käytetään mausteena ruoanlaitossa.


title: Appelsiini (hedelmä)

text: Appelsiini sisältää 100 grammaa kohti huomattavasti enemmän C-vitamiinia kuin esim. porkkana.


title: Appelsiini (hedelmä)

text: Appelsiineja vietiin vuonna 2005 eri maista yhteensä 5,55 miljoonaa tonnia. Suurimmat viejät olivat Etelä-Afrikka ja Espanja. Muita merkittäviä appelsiiniviejiä ovat Yhdysvallat, Egypti, Marokko, Kreikka, Turkki ja Israel.


title: Fred (jalkapalloilija, 1993)

text:
Frederico Rodrigues de Paula Santos (s. 5. maaliskuuta 1993 Belo Horizonte), joka tunnetaan nimellä Fred, on brasilialainen jalkapalloilija, joka edustaa Englannin Valioliigassa pelaavaa Manchester Unitedia.
Fred on pelipaikaltaan keskikenttäpelaaja, hän on vasenjalkainen. Hän kuuluu myös Brasilian jalkapallomaajoukkueeseen.


title: Fred (jalkapalloilija, 1993)

text: Fredin kasvattajaseura on Internacional, jonka paidassa Série A:ssa hän debytoi kaudella 2012. Fred pelasi kausilla 2012 ja 2013 seurassa yhteensä 33 ottelua tehden niissä seitsemän maalia. Heinäkuussa 2013 Fred siirtyi Ukrainan valioliigaan FK Šah’tar Donetskin riveihin. Ensimmäisellä kaudellaan hän voitti seuran kanssa liigamestaruuden sekä supercupin. Vuonna 2014 hän oli mukana voittamassa supercupia toistamiseen.


title: Fred (jalkapalloilija, 1993)

text: Fred siirtyi Englannin Valioliigassa pelaavan Manchester Unitedin riveihin 47 miljoonan punnan siirtosummalla kesällä 2018.


title: Fred (jalkapalloilija, 1993)

text: Fred debytoi vuonna 2014 Brasilian alle 21-vuotiaiden maajoukkueessa. Debyytti Brasilian jalkapallomaajoukkueessa tapahtui saman vuoden marraskuussa ystävyysottelussa Turkkia vastaan. Kesäkuussa 2015 maajoukkueen päävalmentaja Dunga nimesi Fredin mukaan saman kesän Copa Américaan loukkaantuneen Luiz Gustavon tilalle.


title: Mirko Valdifiori

text: Mirko Valdifiori (s. 21. huhtikuuta 1986 Russi) on italialainen jalkapalloilija, joka edustaa Serie A:ssa pelaavaa SSC Napolia. Pelipaikaltaan oikeajalkainen Valdifiori on puolustava keskikenttäpelaaja. Hän kuuluu myös Italian jalkapallomaajoukkueeseen.


title: Mirko Valdifiori

text: Valdifiorin kasvattajaseura on AC Cesena, jonka edustusjoukkueessa hän pelasi vuosina 2005-2008. Otteluita Serie B:ssä kertyi kolme. Vuosina 2006-2007 ja 2007-2008 Valdifiori oli lainalla kolmanneksi korkeimman sarjatason Lega Pron Paviassa ja Legnanossa. Heinäkuussa 2008 Valdifiori siirtyi Serie B:n Empoli FC:hen. Hän pelasi Serie B:ssä kuuden kauden aikana 198 ottelua tehden niissä neljä maalia. Kaudeksi 2014-2015 Valdifiori ja Empoli nousivat Serie A:han, jossa Valdifiori teki pääsarjadebyyttinsä elokuussa 2014 Udinesea vastaan. Valdifiori pelasi vahvan kauden esiintyen 36 Serie A-ottelussa.


title: Mirko Valdifiori

text: Kesällä 2015 Valdifiori siirtyi Serie A:n SSC Napoliin.


title: Mirko Valdifiori

text: Vahvojen Serie A-esitystensä ansiosta Valdifiori valittiin Italian jalkapallomaajoukkueen mukaan maaliskuussa 2015. Hän teki maajoukkuedebyyttinsä tuon kuun lopulla ystävyysottelussa Englantia vastaan.


title: Tomas Falk

text: Tomas Falk (s. 1975) on liiketaloustieteilijä ja markkinoinnin tutkija, jolla on sekä Saksan että Suomen kansalaisuudet. Hän toimii professorina Aalto-yliopiston kauppakorkeakoulun markkinoinnin laitoksella sekä saksalaisessa EBS Business Schoolissa. Falk on myös Aalto-yliopiston markkinoinnin laitoksen johtaja.


title: Tomas Falk

text: Falk valmistui tohtoriksi Mannheimin yliopistosta vuonna 2006, jossa hän jatkoi professorina vuoteen 2010 asti. Falk on myös toiminut vierailevana tutkijana Maastrichtin yliopistossa Alankomaissa sekä Penn State Universityssä Yhdysvalloissa.


title: Tomas Falk

text: Falkin työn erikoisalueina ovat mm. asiakkaiden suhtautuminen itsepalveluteknologioiden käyttöön, palveluiden laadun johtaminen sekä palveluvirheisiin reagointi. Hänen tutkimuksiaan on julkaistu useissa johtavissa markkinoinnin alan julkaisuissa ja vuonna 2010 hän vastaanotti American Marketing Associationin myöntämän parhaan tutkimusraportin palkinnon työstään brändien produktiivisuuteen liittyen.


title: Cystoseira

text: Cystoseira on ruskolevien suku. Ne ovat kestäviä ruskeita makroleviä, jotka kestävät veden mylläystä varsin hyvin.


title: Cystoseira

text: Sukuun on luokiteltu kaikkiaan 239 lajia ja alalajia, mutta niistä vain 39 on taksonomisesti hyväksyttäviä.


title: Cystoseira

text: Suku on levinnyt kaikkialle maailmaan, mutta 80 % sen lajeista tavataan Välimerellä ja Atlantilla Välimeren läheisyydessä. Cystoseirat ovat yleisimpiä lajeja Välimeren rantavesissä 0-1 metrin syvyydessä, jos pohja-aines on kovaa ja vesi on puhdasta. Näitä leviä voidaan käyttää rantojen puhtauden indikaattoreina.


title: Muddusjärven tutkimusasema

text: Muddusjärven tutkimusasema, aiemmin Muddusniemen tutkimusasema, on Inarissa Kaamasen kylässä Helsingin yliopiston maatalouden tutkimuspaikka. Se on ollut myös muiden yliopistojen käytössä. Se tuli yliopiston omistukseen lahjoituksena vuonna 1946, jolloin sen pinta-ala oli 207 ha. Tilan metsäpinta-ala on 700 hehtaaria, peltoa on 13 hehtaaria. Asemalla tehtiin alkujaan tutkimusta, jonka oli tarkoitus hyödyntää Lapin maataloutta. Sittemin on toiminta supistunut kesäisiin projektiluontoisiin tutkimuksiin. Vuodesta 1996 alkaen asema oli hallinnollisesti liitetty Viikin opetus- ja tutkimustilaan ja vuodesta 2010 maataloustieteiden laitoksen yhteyteen.


title: X-Men: Apocalypse

text: X-Men: Apocalypse on vuonna 2016 ensi-iltansa saanut yhdysvaltalainen supersankarielokuva, joka perustuu Marvel Comicsin suosittuun supersankariryhmään Ryhmä-X. Se on "X-Men" -elokuvasarjan yhdeksäs osa sekä jatko-osa vuoden 2014 elokuvalle "". Elokuvan on ohjannut Bryan Singer ja käsikirjoittanut Simon Kinberg. Elokuvan näyttelijäkaarti on suuri, ja sen pääosissa esiintyvät James McAvoy, Michael Fassbender, Jennifer Lawrence, Nicholas Hoult, Oscar Isaac, Rose Byrne, Tye Sheridan, Sophie Turner, Alexandra Shipp, Kodi Smit-McPhee, Evan Peters, Lucas Till, Ben Hardy, Lana Condor ja Olivia Munn. Elokuvassa muinainen mutantti En Sabah Nur herää vuonna 1983 ja päättää tuhota koko modernin sivilisaation sekä valloittaa maailmaan. Elokuvan inspiraationa toimivat "X-Factor" -sarjakuvissa julkaistu tarina "Fall of the Mutants" ja Ultimate Ryhmä-X:n tarina "Apocalypse".


title: X-Men: Apocalypse

text: Singer ilmoitti elokuvan olevan tuotannossa joulukuussa 2013. Roolitus alkoi lokakuussa 2014 ja kuvaukset aloitettiin huhtikuussa 2015 Montrealissa ja päättyivät saman vuoden elokuussa. "X-Men: Apocalypsen" maailmanensi-ilta oli Lontoossa 9. toukokuuta 2016. Elokuva sai ensiesityksensä Suomessa 20. toukokuuta 2016 ja Yhdysvalloissa 27. toukokuuta 2016. Elokuva tuotti yli 543 miljoonaa dollaria ja sai sekalaisen vastaanoton sekä kriitikoilta että faneilta. Elokuvan jatko-osa "" tulee saamaan ensi-iltansa 2. marraskuuta 2018.


title: Alessio Romagnoli

text: Alessio Romagnoli (s. 12. tammikuuta 1995 Anzio) on italialainen jalkapalloilija, joka edustaa Serie A:ssa pelaavaa AC Milania. Pelipaikaltaan vasenjalkainen Romagnoli on keskuspuolustaja.


title: Alessio Romagnoli

text: Romagnoli on AS Roman kasvatti. Hän debytoi seuran ykkösjoukkueen paidassa Serie A:ssa maaliskuussa 2013 Genoa CFC:tä vastaan onnistuen heti maalinteossa. Syyskuussa 2014 Romagnoli siirtyi kauden 2014-2015 kattavalle lainasopimukselle Serie A:n Sampdoriaan, jossa hän pelasi kauden aikana 31 ottelua tehden niissä kaksi maalia. Vahvan kauden jälkeen Romagnoli siirtyi AC Milaniin, jossa on nyt pelannut kaudesta 2015-2016 lähtien. Myös esimerkiksi Arsenal FC on ollut kiinnostunut Romagnolin palveluksista.


title: Alessio Romagnoli

text: Romagnoli on edustanut monia Italian nuorten maajoukkueita. Vuodesta 2014 hän on pelannut Italian alle 21-vuotiaiden maajoukkueessa, jossa otteluita on kertynyt kolme.


title: Raimo Mäntynen

text: Raimo Tapani Mäntynen (s. 22. maaliskuuta 1954 Karhula) on suomalainen kilpauransa päättänyt koripalloilija.


title: Raimo Mäntynen

text: Mäntynen pelasi miesten SM-sarjaa kasvattajaseurassaan Peli-Karhuissa kaudella 1973–1974. Vuosina 1976–1982 hän edusti Helsingin NMKY:tä kuuden kauden ajan ja saavutti kahdesti Suomen cupissa hopeaa.


title: Raimo Mäntynen

text: Suomen maajoukkueessa Mäntynen pelasi vuosien 1972–1979 välillä 77 ottelua 3,2 pisteen keskiarvolla. A-nuorten maajoukkueessa hän pelasi 13 ottelua. Mäntynen kuului Suomen joukkueeseen vuoden 1977 EM-kilpailuissa Belgiassa, missä se sijoittui kymmenenneksi. Pohjoismaiden mestaruuden Mäntynen voitti Suomen joukkueessa vuonna 1978.


title: Norbert Bonvecchio

text: Norbert Bonvecchio (s. 14. elokuuta 1985 Trento) on italialainen keihäänheittäjä, joka edustaa Atletica Trento -seuraa. 181 senttimetriä pitkän ja 81 kilogrammaa painavan Bonvecchion ennätys on vuoden 2014 joukkue-EM-kilpailuissa heitetty 80,37.


title: Norbert Bonvecchio

text: Bonvecchio aloitti uransa vuonna 2008. Vuonna 2013 hän voitti Italian mestaruuden tuloksella 75,36. Vuonna 2014 hän sijoittui neljänneksi joukkue-EM-kilpailuissa Braunschweigissä omalla ennätyksellään. Samana vuonna hän oli mukana myös EM-kilpailuissa Zürichissä, jossa hän oli karsinnan viimeinen tuloksen saanut urheilija heitettyään vain 69,38.


title: Giorgian De Arrascaeta

text: Giorgian Daniel De Arrascaeta Benedetti (s. 1. kesäkuuta 1994 Nuevo Berlín) on uruguaylainen jalkapalloilija, joka edustaa Brasilian Série A:ssa pelaavaa Cruzeiroa. Pelipaikaltaan molempijalkainen De Arrascaeta on hyökkäävä keskikenttäpelaaja. Hän kuuluu myös Uruguayn jalkapallomaajoukkueeseen.


title: Giorgian De Arrascaeta

text: De Arrascaeta on Defensor Sporting Clubin kasvatti. Hän pelasi seuran edustusjoukkueessa vuosina 2012-2015. Otteluita Uruguayn Primera Divisiónissa kertyi 55 ja maaleja 16. De Arrascaeta debytoi seuran paidassa myös Copa Libertadoresissa, jossa maaleja syntyi 12 ottelussa kaksi kappaletta. Tammikuussa 2015 De Arrascaeta siirtyi Brasilian Série A:n Cruzeiroon, jossa hän sai kevätkaudella 2015 enemmän vastuuta Copa Libertadoresissa kuin Série A:ssa.


title: Giorgian De Arrascaeta

text: De Arrascaeta kuului vuosina 2012-2013 Uruguayn alle 20-vuotiaiden maajoukkueeseen, jossa hän pelasi 20 ottelua tehden niissä neljä maalia. Hän oli mukana myös vuoden 2013 MM-kilpailuissa Turkissa, jossa hän pelasi kuudessa ottelussa tehden kaksi maalia, kun Uruguay saavutti hopeaa. Uruguayn jalkapallomaajoukkueessa De Arrascaeta debytoi syyskuussa 2014 ystävyysottelussa Etelä-Koreaa vastaan. Maajoukkueen päävalmentaja Óscar Tabárez nimesi De Arrascaetan Uruguayn kokoonpanoon vuoden 2015 Copa Américaan ja antoi tälle pelinumeron 10.


title: Saku & Vaakku

text: Saku & Vaakku (, on Isossa-Britanniassa, Israelissa ja Etelä-Koreassa tehty lapsille suunnattu televisiosarja. Sarjassa Saku-niminen poika seikkailee ponnahduskirjamaailmassa Vaakku-ankan kanssa.


title: Whit Stillman

text: John Whitney ”Whit” Stillman (s. 25. tammikuuta 1952 Washington D. C.) on yhdysvaltalainen elokuvaohjaaja, -käsikirjoittaja ja -tuottaja, joka on tullut tunnetuksi nykyajan kaupunkilaisen yläluokan kuvaajana tapakomedioiden kautta. Hän oli vuonna 1990 ehdolla Parhaan alkuperäisen käsikirjoituksen Oscar-palkinnon saajaksi elokuvastaan "Metropolitan". Hänen muut elokuvansa ovat "Barcelona" (1994), "The Last Days of Disco" (1998) ja "Damsels in Distress (2011).


title: Whit Stillman

text: Whit Stillmanin isä on demokraattipoliitikko sekä presidentti John F. Kennedyn luokkatoveri ja avustaja. Stillman valmistui Harvardin yliopistosta jo 21-vuotiaana ja työskenteli toimittajana, kunnes muutti 1980 Espanjaan. Siellä hän toimi 1980-luvun alkupuolen espanjalaiselokuvien myyntiagenttina ja oli mukana myös niiden tuotannoissa. Palattuaan New Yorkiin hän vaihtoi kirjailijahaaveensa elokuvantekoon ja rahoitti esikoiselokuvansa muun muassa myymällä asuntonsa.


title: Whit Stillman

text: Stillman vieraili Sodankylän elokuvajuhlilla kesäkuussa 2015.


title: Satu seedee

text: Satu seedee on Pikku-Oravan vuonna 2008 julkaisema albumi.


title: Henna Savikuja

text: Henna Johanna Savikuja (s. 28. maaliskuuta 1978 Kalixin kunta, Norrbotten, Ruotsi) on suomalainen jääkiekkoilija, pelipaikaltaan hyökkääjä.


title: Henna Savikuja

text: Savikuja kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2000 ja 2004. Lisäksi hän pelasi neljänneksi sijoittuneessa Suomen joukkueessa Salt Lake Cityn olympialaisissa 2002 ja MM-kilpailuissa 2012.


title: Henna Savikuja

text: Savikuja voitti Suomen-mestaruuden Oulun Kärpissä 2012.


title: Hanne Sikiö

text: Hanne Erika Sikiö (s. 19. maaliskuuta 1978 Lempäälä) on suomalainen jääkiekkoilija, pelipaikaltaan hyökkääjä.


title: Hanne Sikiö

text: Sikiö kuului pronssia saavuttaneeseen Suomen maajoukkueeseen MM-kilpailuissa 1999 ja 2000. Lisäksi hän pelasi neljänneksi sijoittuneessa Suomen joukkueessa MM-kilpailuissa 2001 ja Salt Lake Cityn olympialaisissa 2002.


title: Hanne Sikiö

text: Sikiö pelasi Minnesota-Duluthin joukkueessa 1999–2003.


title: Pirjo Ahonen

text: Pirjo Hannele Ahonen (ent. Blomqvist, o.s. Nieminen, s. 5. marraskuuta 1970 Jyväskylä) on suomalainen jääkiekkoilija, pelipaikaltaan puolustaja.


title: Pirjo Ahonen

text: Ahonen kuului pronssia saavuttaneeseen Suomen maajoukkueeseen Suomessa järjestetyissä MM-kilpailuissa 1999. Lisäksi hän pelasi neljänneksi sijoittuneessa Suomen joukkueessa Salt Lake Cityn olympialaisissa 2002.


title: Pirjo Ahonen

text: Ahonen edusti pelaajaurallaan seuraavissa joukkueissa, Kalpa, Ilves, JYP ja Jyväskylän Hockey Catsia.


title: Lenno

text: Lenno (oikealta nimeltään Lenno Linjama) on suomalainen tuottaja-DJ. Hän julkaisi ensimmäisen singlensä ollessaan 15-vuotias. Lennolla on levytyssopimus Universal Music Finlandin ja yhdysvaltalaisen Casablanca Recordsin kanssa.


title: Lenno

text: Lenno on tehnyt remixejä monille tunnetuille artisteille, kuten Kelly Clarksonille, Ariana Grandelle ja Robin Thickelle. Lenno yhdistelee kappaleissaan erilaisia elektronisen musiikin tyylilajeja.


title: Lenno

text: Lennon isä on säveltäjä Jyrki Linjama.


title: Minna Halonen

text: Minna Halonen (s. 11. lokakuuta 1975) on suomalainen jääkiekkoilija, pelipaikaltaan maalivahti.


title: Minna Halonen

text: Halonen kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2004. Lisäksi hän pelasi neljänneksi sijoittuneissa Suomen joukkueissa MM-kilpailuissa 2001 ja Salt Lake Cityn olympialaisissa 2002.


title: Vilja Lipsonen

text: Vilja Lipsonen (s. 15. lokakuuta 1978) on suomalainen jääkiekkoilija, pelipaikaltaan hyökkääjä.


title: Vilja Lipsonen

text: Lipsonen kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2000 ja 2004. Lisäksi hän pelasi neljänneksi sijoittuneissa Suomen joukkueissa MM-kilpailuissa 2001 ja 2005.


title: Vilja Lipsonen

text: Lipsonen voitti Suomen-mestaruuden Tampereen Ilveksessä 2010. Hän pelasi SM-sarjaa lisäksi ainakin Itä-Helsingin Kiekossa.


title: Merita Bruun

text: Merita Bruun (s. 7. marraskuuta 1977) on suomalainen jääkiekkoilija, pelipaikaltaan hyökkääjä.


title: Merita Bruun

text: Bruun kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2004.


title: Heidi Wiik

text: Heidi Wiik (s. 6. tammikuuta 1980) on suomalainen jääkiekkoilija, pelipaikaltaan maalivahti.


title: Heidi Wiik

text: Wiik kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2004. Hän voitti useita Suomen-mestaruuksia Espoo Bluesissa. Hänet valittiin pudotuspelien arvokkaimmaksi pelaajaksi 2004.


title: Mira Huhta

text: Mira Huhta (s. 28. lokakuuta 1987) on suomalainen jääkiekkoilija, pelipaikaltaan puolustaja. Hänet valittiin naisten maajoukkueeseen ensimmäisen kerran syksyllä 2004. Hän kuului pronssia saaneeseen Suomen joukkueeseen Sveitsin MM-kilpailuissa 2011.


title: Mira Huhta

text: Huhta on edustanut SM-sarjassa Itä-Helsingin Kiekkoa kaudet 2004–2009, Hämeenlinnan Pallokerhoa 2009–2013 ja Espoo Bluesia/Espoo Unitedia kaudesta 2013–2014 lähtien. Hän on voittanut Suomen-mestaruuden HPK:ssa 2011, jolloin hän toimi joukkueen kapteenina, sekä Bluesissa 2014 ja 2015. Hänet valittiin SM-sarjan All Stars -joukkueeseen kaudella 2016–2017.


title: Jari Mikkonen

text: Jari Mikael Mikkonen (s. 1967) on suomalainen ilmavoimien upseeri ja Karjalan lennoston entinen komentaja. Mikkonen määrättiin kenraalin virkaan ajaksi 1.8.2017–30.6.2022 ja hän aloitti Ilmavoimien esikunnan esikuntapäällikkönä 1. elokuuta 2017.


title: Jari Mikkonen

text: Mikkonen työskenteli syksyyn 2015 saakka Ilmavoimien esikunnassa suunnittelupäällikkönä. Hänet valittiin keväällä 2015 Karjalan lennoston komentajaksi 1. syyskuuta 2015 alkaen, jossa hän toimi aiemmin 1.3.2003–31.1.2007 Hävittäjälentolaivue 31:n komentajana.


title: Jari Mikkonen

text: Mikkonen koulutettiin Hornet-lentäjäksi samaan aikaan puolustusvoimain komentaja Jarmo Lindbergin kanssa.


title: Jari Mikkonen

text: Mikkonen oli vuonna 1990 Ilmasotakoulun 74. kadettikurssin priimus ja kadettivääpeli. Yleisesikuntaupseerin tutkinnon hän suoritti vuonna 2000.


title: Jari Mikkonen

text: Mikkonen on toiminut Suomen sotatieteellisen seuran hallituksessa 2011–2014. Hän on perheellinen.


title: Jari Mikkonen

text: Mikkonen johti lentolaivueen komentajana toimiessaan muun muassa suomalaisten harjoitusosastoa Frisian Flag 2005 -harjoituksessa Hollannissa. Ilmavoimien suunnittelupäällikkönä hän on vastannut harjoitusten järjestämisestä tai niihin osallistumisesta. Esimerkkinä toukokuussa 2015 Arctic Challenge Exercise -harjoitukseen osallistuminen ja kesäkuussa 2015 Hornetien ilmasta maahan -aseistuksen koeammunta Rovajärvellä.


title: Korallilevät

text: Korallilevät (Corallinales) ovat punalevien kuntaan kuuluvia makroleviä. Niitä elää yleisesti maailman valtamerissä, sekä vuorovesivyöhykkeellä että syvemmällä.


title: Korallilevät

text: Rakenteensa puolesta korallilevät voidaan jakaa kahteen ryhmään, mutta tälle jaolle ei ole taksonomisia perusteita. Toiset muodostuvat jäykistä kalkkia sisältävistä osista, jotka liittyvät toisiinsa joustavilla kapeilla liitoksilla muodostaen haarautuvia ketjuja. Toiset taas kasvavat jäkälää tai maalitahraa muistuttavina läikkinä pitkin kiven pintaa.


title: Sorvari

text: Sorvari on ammattinimike ja suomalainen sukunimi:


title: Eira (täsmennyssivu)

text: Eira tarkoittaa muun muassa seuraavia:


title: Berenike IV

text: Berenike IV oli Egyptin kuningatar vuosina 58–55 eaa. Hän kuului Ptolemaiosten hallitsijasukuun. Berenike IV:n isä oli Ptolemaios XII Auletes ja äiti Kleopatra V Tryfaina. Hänen pikkusiskonsa tai siskopuolensa oli kuuluisa Kleopatra VII, josta tuli myöhemmin myös Egyptin kuningatar. Berenikellä oli myös muita siskoja ja veljiä, joilla saattoi kuitenkin olla eri äiti.


title: Berenike IV

text: Bereniken isä Auletes joutui vuonna 58 eaa. maanpakoon Roomaan, minä aikana Berenike IV otti vallan itselleen. Palattuaan Roomasta kolmen vuoden kuluttua Auletes teloitutti Bereniken ja palasi itse valtaan.


title: Kleopatra Selene

text: Kleopatra Selene (s. 40 eaa. – ?) oli Egyptin kuningatar Kleopatra VII:n ja roomalaisen triumviri Marcus Antoniuksen tytär sekä Mauretanian kuningatar. Hänen kaksosveljensä oli Aleksanteri Helios ja pikkuveljensä Ptolemaios Filadelfos. Lisänimi 'Selene' tarkoittaa Kuuta. Kun Kleopatra ja Antonius kuolivat 30 eaa., kymmenvuotias Selene vietiin Roomaan veljensä kanssa Rooman hallitsijan Octavianuksen siskon, Antoniuksen entisen vaimon Octavian hoiviin. Selene meni naimisiin Mauretanian kuninkaan Juba II:n kanssa ja sai ainakin yhden lapsen, nimeltään Ptolemaios Philadelphus. Selene hallitsi Mauretaniaa ilmeisesti tasavertaisena miehensä rinnalla.


title: Samuel Plimsoll

text: Samuel Plimsoll (10. helmikuuta 1824 Bristol – 3. kesäkuuta 1898 Folkestone) oli brittiläinen poliitikko, joka muistetaan erityisesti merenkulun turvallisuutta parantaneista yhteiskunnallisista uudistuksistaan. Hän ajoi Britannian parlamentissa läpi lain alusten merikelpoisuuden tarkastamisesta.


title: Samuel Plimsoll

text: Plimsoll syntyi Bristolissa mutta varttui Sheffieldissä ja Penrithissä. 1850-luvlla hän aloitti hiilikauppiaan toimen Lontoossa, mutta joutui rautatieyhtiöiden vainon kohteeksi ja teki konkurssin. Vuonna 1868 hänet valittiin parlamentin alahuoneeseen liberaalien edustajana ja aloitti aluksi tuloksetta kampanjointinsa merikelvottomien alusten kieltämiseksi. Vasta vuonna 1875 parlamentti sai hallitukselta ensimmäisen ehdotuksen merenkulun olojen parantamisesta. Plimsollin mielestä ehdotus ei mennyt riittävän pitkälle, mutta hän kannatti sitä ensimmäisenä askeleena. Pääministeri Benjamin Disraeli veti kuitenkin ehdotuksen pois, minkä seurauksena Plimsoll pui nyrkkiä pääministerille ja kutsui parlamenttiedustajia roistoiksi. Syntyi skandaali, ja Plimsoll joutui pyytämään anteeksi. Seuraavana vuonna hallitus kuitenkin laati uuden lakiehdotuksen, jonka perusteella meriturvallisuutta parantava kauppalaivastolaki ("Merchant Shipping Act") tuli hyväksytyksi.


title: Samuel Plimsoll

text: Samuel Plimsollin nimi on jäänyt elämään ”Plimsollin merkissä”, vesialuksen vesilinjaan merkityssä viivastossa, joka osoittaa aluksen suurimman sallitun syväyksen.


title: Samuel Plimsoll

text: Plimsollin hahmo esiintyy 1970-luvun televisiosarjan "Merilinja" kolmannen tuotantokauden jaksoissa. Häntä esittää David Garfield.


title: Klassinen todennäköisyyden määritelmä

text: Klassinen todennäköisyyden määritelmä eli "klassinen tulkinta todennäköisyydestä" on Jacob Bernoullin ja Pierre-Simon Laplace yhteisesti kehittelemä ajatus satunnaisuuden määrän laskemisesta. Määritelmä kuuluu, niin kuin Laplace esitti sen vuonna 1812 artikkelissaan "Théorie analytique des probabilités", vapaasti suomennettuna:


title: Klassinen todennäköisyyden määritelmä

text: Nykyään kutsutaan määritelmässä mainittuja tapauksia alkeistapauksiksi (joskus vain tapauksiksi), koska ne ovat nimeen omaan satunnaistapahtuman "alkeellisimmat tapaukset". Alkeistapauksista voidaan yhdistellä tapahtumia. Sanotaan, että alkeistapaukset ovat "symmetrisiä keskenään", jos ne ovat yhtä yleisiä. Todennäköisyys tapahtumalle on yhdistelmän alkeistapauksien lukumäärän suhde kaikkien alkeistapauksien lukumäärään. Kaikkien alkeistapauksien yhdistelmää kutsutaan perusjoukoksi.


title: Klassinen todennäköisyyden määritelmä

text:
Koska todennäköisyyden ajatus on peräisin uhkapeleistä, käytetään ensimmäisessä esimerkissä nopanheittoa. Nopan ainoat mahdolliset tulokset ovat sen silmäluvut 1, 2, 3, 4, 5 ja 6. Nämä tulokset toteuttavat "symmetrian periaatteen" eli ovat yhtä yleisiä, joten ne ovat nopanheiton "alkeistapauksia". Koska muita tuloksia ei voida saada, muodostavat nämä alkeistapaukset "perusjoukon", jota merkitään
Perusjoukossa on alkioita formula_2 Tarkastellaan "tapahtumaa"
jossa on alkioita formula_5 Nyt todennäköisyys saada nopanheitossa seuraavalla heitolla korkeintaan nelonen on:


title: Klassinen todennäköisyyden määritelmä

text: Klassisessa todennäköisyyslaskennassa käsiteltiin alussa vain laskettavien alkeistapauksien muodostamia tapahtumia. Monet laskutavoista hyödynsivät kombinatorisia menetelmiä.


title: Klassinen todennäköisyyden määritelmä

text: Formaalinen määritelmä tukeutuu joukko-opin alkeisiin. Olkoon satunnaisesti vaihtuvan tilanteen tuloksien perusjoukko formula_7 ja sen alkioiden lukumäärä formula_8. Merkitään tapahtumaa, joka on yhdistelmä suotuisia eli tapahtuvaksi haluttuja alkeistapauksia, kirjaimella formula_9 ja siihen kuuluvien alkioiden lukumäärää formula_10 Silloin tapahtuman formula_9 todennäköisyys on


title: Klassinen todennäköisyyden määritelmä

text: Klassisen todennäköisyyden määritelmää kritisoitiin 1800-luvulla useiden henkilöiden, muun muassa John Vennin ja George Boolen, taholta. Heidän kritiikkinsä osoittamia epäkohtia korjattiin ja syntyi niin sanottu tilastollinen todennäköisyyslaskenta. Klasisesta todennäköisyysajattelusta johdettu Bayesiläinen todennäköisyyslaskennan suosio on vaihdellut vuosikymmenien saatossa, mutta matematiikassa sen merkitys väheni yleisempien todennäköisyysteorioiden kehittyessä. Klassisen todennäköisyysajattelun suurin merkitys on toimia pohjana todennäköisyyslaskennan alkeiden ymmärtämisessä, missä tarkoituksessa se palvelee lukio-opetuksessa esimerkiksi Suomessa.Vaikka määritelmässä on selviä puutteita, luotetaan sen ilmaisemaan maailmankuvaan suuresti. Kasinoilla, joissa seurataan poikkeuksellisen onnekasta pelaajaa, epäillään symmetrian periaatteita rikotun ja pelaajan huijaavan jollakin tavalla. Jopa klassisen todennäköisyyslaskennan kriitikko voi olla halukas ratkaisemaan kiistansa toisen kanssa heittämällä kolikkoa. Tämän hän perustelee oletuksella todellisen kolikon korkeintaan hyvin pienellä erolla ideaaliseen. Matematiikassa osa todennäköisyyslaskennan tuloksista perustuu itse asiassa symmetrian periaatteilla johdettuihin tuloksiin, joita on sittemmin yleistetty toimimaan muissakin tapauksissa.


title: Klassinen todennäköisyyden määritelmä

text: Klassisen todennäköisyyslaskennan kritiikkiin vastanneet kehittivät muita todennäköisyyden tulkintoja. Tällaisia ovat muun muassa Geometrinen todennäköisyys, tilastollinen todennäköisyys ja Bayesilainen todennäköisyys. Myös näissä todennäköisyyden määritelmissä on omat heikkoutensa.


title: Stipe Perica

text: Stipe Perica (s. 7. heinäkuuta 1995 Škabrnja) on kroatialainen jalkapalloilija, joka edustaa Serie A:ssa pelaavaa Udinesea lainasopimuksella Englannin valioliigan Chelsea FC:stä. Pelipaikaltaan oikeajalkainen Perica on keskushyökkääjä.


title: Stipe Perica

text: Perica aloitti uransa Kroatian 1. HNL:n NK Zadarissa, jossa hän pelasi vuosina 2012-2013 20 ottelua onnistuen maalinteossa kahdeksan kertaa. Elokuussa 2013 Perica siirtyi Englannin valioliigan Chelsea FC:n joukkueeseen, josta hänet lähetettiin kuitenkin lainalle Alankomaiden Eredivisien NAC Bredaan. Perica edusti Bredaa puolitoista vuotta tehden 35 ottelussa yhdeksän maalia. Tammikuussa 2015 Perica siirtyi kesään 2016 kestävälle lainalle Italian Serie A:n Udinese Calcioon.


title: Stipe Perica

text: Perica on edustanut Kroatiaa monilla nuorten maajoukkuetasoilla. Perica kuului Kroatian alle 20-vuotiaiden maajoukkueeseen vuoden 2013 MM-kilpailuissa, joissa hän oli joukkueen nuorin pelaaja pelaten jokaisessa Kroatian kolmessa ottelussa tehden yhden maalin. Vuodesta 2013 hän on kuulunut maan alle 21-vuotiaiden maajoukkueeseen, jossa otteluita on kertynyt viisi ja maaleja yksi.


title: José Juan Vázquez

text: José Juan Vázquez Gómez (s. 14. maaliskuuta 1988 Celaya, Guanajuato) on meksikolainen jalkapalloilija, joka edustaa Primera División de Méxicossa pelaavaa Club Leónia. Pelipaikaltaan oikeajalkainen Vázquez on puolustava keskikenttäpelaaja. Hän kuuluu myös Meksikon jalkapallomaajoukkueeseen.


title: José Juan Vázquez

text: Vázquez aloitti uransa Club Celayassa, jota hän edusti vuodet 2009-2012 tehden 53 ottelussa kolme maalia. Celayan kanssa Vázquez voitti Meksikon kolmanneksi korkeimman sarjatason Independencian vuonna 2010. Tammikuussa 2012 Vázquez siirtyi toiseksi korkeimman sarjatason Liga de Ascenson Club Leóniin. Vuonna 2012 León voitti Liga de Ascenson ja nousi pääsarja Liga MX:iin, jossa Vázquez on saavuttanut seuran kanssa Aperturan voiton vuonna 2013 ja Clausuran voiton seuraavana vuonna. Vázquez on pelannut Leónin paidassa myös Copa Libertadoresissa.


title: José Juan Vázquez

text: Vázquez debytoi Meksikon jalkapallomaajoukkueessa tammikuussa 2014 ystävyysottelussa Etelä-Koreaa vastaan. Hän kuului joukkueeseen myös saman kesän MM-kilpailuissa, joissa hän pelasi kolmessa ottelussa.


title: Andrew Hogg

text: Andrew James Hogg (s. 2. maaliskuuta 1985 Kingston upon Thames) on maltalainen jalkapalloilija. Pelipaikaltaan hän on maalivahti. Hogg edustaa Kreikan Superliigassa pelaavaa AEL Kallonia.


title: Andrew Hogg

text: Hogg teki ensiesiintymisensä Maltan Valioliigassa kaudella 2001–2002 edustaen Pietà Hotspursia. Kaudella 2003–2004 hän edusti italialaista Baria, jossa ei pelannut sarjaotteluita, ja josta hän palasi entiseen seuraansa seuraavaksi kaudeksi. Yhteensä Hogg edusti Pietà Hotspursia 63 liigaottelussa. Kesällä 2007 Hogg siirtyi Maltan suurseuraan Vallettaan. Viiden kauden aikana hän pelasi seurassa 130 liigaottelua voittaen kolme mestaruutta ja sijoittuen kahdesti sarjassa toiseksi. Lisäksi Hogg voitti kertaalleen Maltan Cupin.


title: Andrew Hogg

text: Kesällä 2012 Hogg siirtyi Kyproksen jalkapalloliigassa pelaavaan Enosis Neon Paralimniin, jossa hän pelasi 24 sarjaottelua ensimmäisellä kaudellaan. Seuraavana kesänä Hogg vaihtoi jälleen seuraa siirtyen Kreikan Superliigan AEL Kalloniin.


title: Andrew Hogg

text: Maltan maajoukkueessa Hogg teki ensiesiintymisensä vuonna 2006.


title: Andrew Hogg

text: Valletta:


title: Edwin Cardona

text: Edwin Andres Cardona Bedoya (s. 8. joulukuuta 1992 Medellín, Kolumbia) on kolumbialainen jalkapalloilija. Hän edustaa meksikolaista Monterreytä ja on pelipaikaltaan keskikenttäpelaaja.


title: Edwin Cardona

text: Cardona sai ensimmäisen kutsunsa Kolumbian maajoukkueeseen 3. lokakuuta 2014 ystävyysotteluihin Kanadaa ja El Salvadoria vastaan. Hän teki ensiesiintymisensä maajoukkueessa ottelussa El Salvadoria vastaan.


title: Edwin Cardona

text: 30. maaliskuuta 2015 Cardona teki ensimmäisen maalinsa maajoukkueessa ystävyysottelussa Kuwaitia vastaan.


title: Malviina

text: Malviina on naisen etunimi. Se on suomalainen muoto englantilaisesta nimestä Malvina, joka on peräisin 1700-luvulla luoduista Ossianin lauluista. Nimen on ajateltu pohjautuvan gaelin kielen ilmaukseen mala mhín, jonka merkitys on "sileä otsa." Toisaalta on arveltu, että nimen taustalla olisi muinaissaksalainen nimi Madalwine, jonka merkitys on "oikeuden ystävä." Malviina-nimi yleistyi Suomessa 1900-luvun lopulla.


title: Pessi (nimi)

text: Pessi on suomalainen miehen etunimi. Se saattaa olla alkujaan Pekan puhuttelumuoto, mutta se tuli tunnetuksi Yrjö Kokon sadusta Pessi ja Illusia, jossa kerrotaan, että Pessi-Peikon nimeksi olisi muuten tullut Pessimisti mutta koska hän jäi niin pieneksi kooltaan, piti nimeä lyhentää.


title: Pessi (nimi)

text: Etunimen ohella Pessi on myös suomenkielinen sukunimi.


title: Pantteriköynnökset

text: Pantteriköynnökset ("Pellionia") kuuluvat nokkoskasvien ("Urticaceae") heimoon.


title: Pantteriköynnökset

text: Pantteriköynnökset ovat, kuten nimikin jo kertoo, kasvutavaltaan köynnöstäviä. Noin 5cm mittaiset, hieman epäsymmetriset vastapuikeat ja tylpäkärkiset lehdet kasvavat varresta kohtisuoraan ulospäin. Pituutta kasvi voi kasvaa useita metrejä, joskin se helposti juurtuu maanpintaa vasten olevista varrenosista.


title: Pantteriköynnökset

text: Kaakkois-Aasia.


title: Pantteriköynnökset

text: Metsänpohja, muiden kasvien rungot ja muut tarpeeksi kosteat kasvupaikat.


title: Kaari (nimi)

text: Kaari on suomalainen naisen etunimi. Tiettävästi se on lyhentymä Kaarinasta. Suomen ortodoksinen kalenteri yhdistää Kaarin nimeen Epiharis, mutta historiallista yhteyttä näiden nimien välillä ei ole.


title: Kaari (nimi)

text: Kaari on harvinainen nimi. Syyskuuhun 2016 mennessä se on Väestörekisterikeskuksen tietojen mukaan on annettu noin 160 henkilölle.


title: Kaari (nimi)

text: Kaarin nimipäivä Suomen ortodoksisessa kalenterissa on 27. syyskuuta. Norjassa Kari on yleinen naisen etunimi, jossa a ääntyy pitkänä (siis tämä nimi ääntyy kuin suomalainen nimi Kaari), mutta Suomessa Kari on miehen etunimi ja sukunimi, jossa a ääntyy lyhyenä.


title: Erkki Rajamäki (muusikko)

text: Erkki Rajamäki on suomalainen bassobaritoni ja laulupedagogi.


title: Erkki Rajamäki (muusikko)

text: Rajamäki on suorittanut Sibelius-Akatemiassa kanttori-urkurin ja yksinlaulunopettajan tutkinnot sekä laulun diplomitutkinnon. Opintojaan hän täydensi ensikonserttinsa jälkeen useaan otteeseen Saksassa.


title: Erkki Rajamäki (muusikko)

text: Rajamäki on kotimaan lisäksi konsertoinut useissa Euroopan maissa sekä Keniassa, Kanadassa ja Yhdysvalloissa. Hän on myös vieraillut Suomen Kansallisoopperassa ja maakuntaoopperoissa.


title: Erkki Rajamäki (muusikko)

text: Laulajan urallaan Erkki Rajamäki on profiloitunut erityisesti oratoriolaulajana, ja häntä on kuultu useimpien suomalaisten orkestereiden ja kuorojen suurten kirkkomusiikkiteosten esitysten solistina.


title: Erkki Rajamäki (muusikko)

text: Sibelius-Akatemian lisäksi Rajamäki on toiminut yksinlaulun opettajana mm. Teatterikorkeakoulussa sekä lukuisilla äänenmuodostus- ja laulukursseilla.


title: Erkki Rajamäki (muusikko)

text: Laulajan ja pedagogin roolien lisäksi Rajamäki tunnetaan myös kuoronjohtajana. Kirkkomuusikkona toimiessaan hän perusti vuonna 1984 Canzonetta Nova -kuoron, jota hän johti 28 vuoden ajan. Kuoro on yli 60 laulajan oratoriokuoro, jonka ohjelmistoon kuuluvat useimmat keskeiset kirkkomusiikkiteokset.


title: Erkki Rajamäki (muusikko)

text: Erkki Rajamäki on ollut solistina monissa oratorio-, passio- ja kuoromusiikkilevytyksissä. Häneltä on lisäksi ilmestynyt useita soololevyä.


title: Erkki Rajamäki (muusikko)

text: Rajamäelle on myönnetty director cantus- ja director musices -arvonimet.


title: Erkki Rajamäki (muusikko)

text: Erkki Rajamäki on toiminut vuodesta 1986 lähtien yksinlaulun opettajana ja edelleen laulutaiteen lehtorina Taideyliopiston Sibelius-Akatemiassa.


title: Teemu Muurimäki

text: Teemu Muurimäki (s. 1974) on suomalainen muotisuunnittelija. Porissa lapsuutensa viettänyt Muurimäki opiskeli yläasteen jälkeen Savonlinnan taidelukiossa ja valmistui Taideteollisesta korkeakoulusta vuonna 2001. Sen jälkeen hän on työskennellyt muun muassa italialaisille muotitaloille Dolce & Gabbana, Bottega Veneta ja Giorgio Armani. Vuodesta 2013 Muurimäki on suunnitellut vaatteita Marimekolle ja keväästä 2015 alkaen omalle "Formal Friday" -merkilleen. Suomen Kansallisoopperan päänäyttämöllä Muurimäen luomuksia on nähty Tero Saarinen Companyn tanssiteoksessa "Morphed". Lisäksi hän on suunnitellut juhla-asuja useana vuonna Linnan juhliin.


title: Ossi Sivén

text: Ossi Oskari Sivén (s. 1963) on suomalainen ilmavoimien upseeri evp. Hän toimi Karjalan lennoston komentajana 1. heinäkuuta 2012 lähtien. Sivén siirtyi reserviin 31. elokuuta 2015, jolloin hän luovutti lennoston komentajan tehtävät Jari Mikkoselle.


title: Ossi Sivén

text: Sivén työskenteli ennen valintaansa joukko-osaston komentajaksi ilmavoimien operaatiopäällikkönä 1.1.2011–30.6.2012. Hän toimi 2009–2010 apulaisostopäällikkönä Pääesikunnan operatiivisella osastolla. Sivénin aikaisemmalla komennuksella Karjalan lennostossa hän toimi esikuntapäällikkönä 2007–2009 ja pääjohtokeskuksen päällikkönä 2005–2006. 1.1.2002–31.12.2004 everstiluutnantti Sivén toimi apulaissotilasedustajana virkapaikkanaan Suomen Brysselissä sijaitseva NATO-erityisedustusto Pohjois-Atlantin liitossa.


title: Ossi Sivén

text: Sivén oli vuonna 1986 valmistuessaan Kauhavan Ilmasotakoulun 70. kadettikurssin priimus ja kadettivääpeli. Hänen ensimmäinen palveluspaikkansa oli Hävittäjälentolaivue 31:n lentueessa.


title: Linda Liukas

text: Linda Liukas (s. 1986 Helsinki) on suomalainen lastenkirjailija ja ohjelmoinnin perusteiden opettaja.


title: Linda Liukas

text: Lukion jälkeen Liukas aloitti opinnot Turun kauppakorkeakoulussa, mutta siirtyi syksyllä 2009 Aalto-yliopiston Aaltoes-yrityshautomoon. Sivuaineena hän opiskeli visuaalista journalismia. Hän kävi myös Aalto-yliopiston ja Stanfordin yliopiston yhteisen kasvuyrittäjyysopintokokonaisuuden Kaliforniassa. Vuonna 2010 Liukas perusti ystävänsä Karri Saarisen kanssa Rails Girls -vapaaehtoisjärjestön, joka järjestää naisille koodaamisen viikonloppukursseja. Se on levinnyt yli 200 kaupunkiin ympäri maailman.


title: Linda Liukas

text: Vuonna 2012 Liukas lähti työskentelemään 1,5 vuodeksi New Yorkissa toimivaan Codecademy-koulutusyhtiöön, joka opettaa ohjelmointia verkossa. Heinäkuussa 2015 Liukkaalta ilmestyi lapsille suunnattu "Hello Ruby" -ohjelmointikirja, joka on yksi joukkorahoituspalvelu Kickstarterin suurimmista lastenkirjaprojekteista. Euroopan komissio on myöntänyt Liukkaalle Digital Champion -arvonimen kansalaisten, yhteisöjen ja yritysten digitaalisten valmiuksien edistämisestä. Kickstarter-kampanja tosin keräsi myöhemmin myös kritiikkiä, sillä tukijat saivat alun perin elokuuksi 2014 luvatun kirjan vasta yli vuotta myöhemmin samalla, kun kirja ilmestyi yleiseen myyntiin noin puolella hinnalla tukijoiden maksamasta summasta. Tämän seurauksena useat tukijat kokivat itsensä petetyksi. Vuonna 2018 Hello Ruby oli käännetty 25 kielelle.


title: Linda Liukas

text:
Vuonna 2014 Liukas sai lastenkulttuurin valtionpalkinnon. Vuonna 2015 Liukkaalle myönnettiin Suomen Mensa ry:n myöntämä Mensa-palkinto sekä ensimmäisenä Suomalaisen koodin edistäjä -palkinto
. Palkinnon myönsi Koodia Suomesta Ry, jonka tavoitteena on edistää kotimaista ohjelmistokehitystä. Vuonna 2017 Linda Liukas sai "Hello Ruby" -kirjasta kiinalaisen, 130 000 euron arvoisen DIA Gold -palkinnon, joka lienee rahamäärältään siihen asti suurin suomalaisen voittama designpalkinto. Vuonna 2018 Liukas sai Tampereen yliopiston kunniatohtorin arvonimen. Promootio tapahtui elokuussa 2018. Samana vuonna talouslehti Forbes listasi Liukkaan teknologian alalla Euroopan merkittävimpien naisten joukkoon.


title: Henri Labrouste

text: Pierre-François-Henri Labrouste (11. toukokuuta 1801 Pariisi – 24. kesäkuuta 1875 Fontainebleau) oli ranskalainen arkkitehti. Hän oli ensimmäisiä arkkitehteja, jotka tekivät tunnetuksi raudan käyttöä rakennusten runkomateriaalina.


title: Henri Labrouste

text: Labrouste opiskeli Pariisin École des Beaux-Arts -oppilaitoksessa ja sai sen jälkeen 1824 Prix de Rome -palkinnon, jonka turvin hän vietti kuusi vuotta Roomassa. Sieltä palattuaan hän perusti oman arkkitehtuuritoimiston Pariisiin.


title: Henri Labrouste

text: Labrousten kuuluisimmat rakennukset ovat Bibliothèque Sainte-Geneviève Pariisin Panthéonin aukiolla (1838–1850) sekä Ranskan kansalliskirjaston Richelieukadun lukusali (1858–1868), joissa molemmissa hän käytti taidokkaasti valurautaisia rakennusosia.


title: Henri Labrouste

text: Henri Labrousten veli Théodore Labrouste oli myös arkkitehti ja voitti Prix de Rome -palkinnon kolme vuotta myöhemmin 1827.


title: PFLP-GC

text: PFLP-GC eli Palestiinan vapautuksen kansanrintama – yleisjohto () on radikaali palestiinalaisjärjestö. Järjestö muodostui Palestiinan vapautuksen kansanrintamasta eronneen Ahmad Jibrilin perustamana vuonna 1968. Järjestö on tehnyt iskuja Israelia vastaan ja sittemmin se on toiminut myös Syyrian sisällissodassa Syyrian hallituksen puolella.


title: PFLP-GC

text: Palestiinan vapautuksen kansanrintamasta eronnut Ahmad Jibril perusti PFLP-GC:n vuonna 1968. Eron syynä oli Palestiinan vapautuksen kansanrintaman Jirbilin kanssa perustaneen George Habashin näkemyserot Jirbilin kanssa järjestön suhteista Syyriaan. Jirbil oli Syyrian tukija ja hänen järjestönsä tuki sittemmin Syyrian intressejä Libanonissa. Järjestön perusajatuksena oli se, että Israel voitaisiin saada vetäytymään arabien mailta aseelisia keinoja käyttäen politiikan sijaan. Palestiinalaisten ja Israelin välille tulisi näinj synnyttää sota, johon muut arabimaat joutuisivat liittymään. Järjestö oli vastuussa 1970-luvulla ensimmäisestä palestiinalaisten toteuttamasta itsemurhaiskusta, kun kolme palestiinalaista räjäyttivät itsensä ja panttivankinsa surmaten yhteensä 18 henkilöä Kiryat Shmonassa. Vuoden 1987 marraskuussa kaksi järjestön taistelijaa soluttautui Israeliin Libanonista käsin käyttäen moottorein varustettuja riippuliitimiä. Israelin puolella he surmasivat kuusi israelilaissotilasta ennen kuin he itse tulivat ammutuiksi. Järjestö nousi esille myös Lockerbien pommi-iskun oikeudenkäynnissä. Iskun taustatekijöiksi epäiltiin aluksi PFLP-GC:a ja Syyriaa, mutta iskusta tuomittiin sittemmin libyalainen agentti.


title: PFLP-GC

text: Syyrian liityttyä Persianlahden sodan aikana Irakin vastaiseen liittoumaan sen välit länsimaihin paranivat ja istä alettiin pitää yhtenä avaintekijänä arabien ja Israelin välisissä rauhanneuvotteluissa. PFLP-GC hylkäsi kuitenkin edelleen rauhan mahdollisuuden ja jatkoi ajoittaisten Israelin vastaisten iskujen tekemisen Libanonista käsin. Toukokuussa 2002 Ahmad Jibrilin poika Jihad Jibril sai surmansa pommi-iskussa Beirutissa. Vastuun iskusta otti paikallinen nationalistijärjestö. Hamasin vetäydyttyä Damaskoksessa sijaitsevalta palestiinalaisten Jarmukin pakolaisleiriltä vuoden 2012 alkupuolella PFLP-GC sijoitti leiriin omia taistelijoitaan. Syyrian sisällissodassa PFLP-GC on tukenut hallitusta Vapaan Syyrian armeijaa vastaan. Vapaan Syyrian armeija valtasi kuitenkin osan leiristä, mikä johti alueen ensimmäisiin pommituksiin hallituksen taholta joulukuussa 2012. Vuoden 2015 puolella järjestö on taistellut myös Isis- ja al-Nusran rintama -järjestöjä vastaan näiden taistelijoiden hyökättyä Jarmukiin.


title: Channel Awesome

text: Channel Awesome, aikaisemmin "That Guy with the Glasses" (lyhennettynä TGWTG), on yhdysvaltalainen internetsivusto komediavideoille ja -sarjoille. Sivuston tunnetuin sarja on "The Nostalgia Critic", jonka ohjasivat ja käsikirjoittivat Doug ja Rob Walker. Vuonna 2014 sivuston nimi ja osoite vaihtui ThatGuywiththeGlasses.comista ChannelAwesome.comiksi.


title: Channel Awesome

text: "Pääartikkeli: The Nostalgia Critic"


title: Channel Awesome

text: The Nostalgia Critic on Doug ja Rob Walkerin ja Channel Awesome -sivuston suosituin sarja. Se kertoo "Nostalgia Critic" -hahmosta, joka arvostelee useimpien huonoina pitämiä elokuvia. Sarja alkoi vuonna 2007.


title: Channel Awesome

text: "Pääartikkeli: The Cinema Snob"


title: Channel Awesome

text: The Cinema Snob on Brad Jonesin käsikirjoittama ja ohjaama komediasarja, joka alkoi vuonna 2007. Sarja kertoo "Cinema Snob" -hahmosta, joka arvostelee erilaisia elokuvia.


title: Channel Awesome

text: "Atop the Fourth Wall" on Lewis "Linkara" Lovhaugin luoma sarja. Sarjassa Lovhaug arvostelee erilaisia sarjakuvia. Atop the Fourth Wall on yksi Channel Awesomen suosituimmista sarjoista ja sen suosituin sarjakuvia arvosteleva sarja.


title: Channel Awesome

text: "The Angry Joe Show"’ssa "Angry Joe" arvostelee videopelejä ja kertoo niistä mielipiteensä. Sarjassa arvostellaan myös elokuvia. The Angry Joe Show on sivuston suosituin videopeleistä kertova sarja.


title: Channel Awesome

text: Sarjan on luonut Eric Rodriguez.


title: Channel Awesome

text: "Some Jerk with a Camera" on Tony Goldmarkin luoma sarja-


title: Channel Awesome

text: Lista Channel Awesomen sarjoista.


title: Channel Awesome

text: Mashable-nettisivusto antoi Doug Walkerille vuoden 2010 yksityisyrittäjäpalkinnon "That Guy with the Glasses" -sivuston perustamisesta.


title: Fergusonin mellakat

text: Fergusonin mellakat ovat rotulevottomuuksia Yhdysvalloissa, Fergusonissa, Missourissa. Valkoihoinen poliisi Darren Wilson ampui savukkeiden ryöstäjäksi epäillyn mustan 18-vuotiaan opiskelijan Michael Brownin. Alueen tummaihoiset asukkaat järjestivät illalla kadulla muistotapahtuman tuoden kukkia ja kynttilöitä Brownin veren päälle. Poliisi käyttäytyi muistotapahtumassa hyvin epäkunnioittavasti muun muassa ajaen poliisiautolla kukkien ja kynttilöiden yli. Luultavasti tämä ja Brownin kuolema laukaisivat ensimmäisen mellakka-aallon elokuussa 2014. Toinen mellakka-aalto tuli marraskuussa, kun tuomari vapauttivat poliisin Brownin ampumisesta. Vuonna 2015 mustat mellakoivat muun muassa Baltimoressa.


title: Fergusonin mellakat

text: Brownin ampumiseen johtaneet tapahtumat johtuivat ensimmäisten tietojen mukaan joko poliisista tai muistista pojista.


title: Fergusonin mellakat

text:
Michael Brown varasti eräästä kaupasta savukkeita hieman ennen keskipäivää 9. elokuuta 2014. Kaupan myyjä soitti epäillyn
tuntomerkit heti poliisille, joka saapui paikalle muutaman minuutin sisään.


title: Fergusonin mellakat

text: Poliisin Chevroletilla ajava Darren Wilson totesi, että kadulla liikkuva nuori musta Michael Brown ja hänen kanssaan oleva mies sopivat myyjän kuvaukseen ryöstäjistä. Poliisi ajoi autonsa Brownin viereen, jolloin Brown hyökkäisi poliisin kimppuun sivuovesta. Poliisilla ei ollut suihkepulloa tai tainnutinta, jolloin tämä turvautui ensi kertaa aseeseen. Yksi laukaus osui Brownia käsivarteen, jolloin Brown ja hänen kaverinsa Dorian Johnson pakenivat. Johnson piiloutui poliisiauton taakse, ja poliisi ampui lisää laukauksia kohti Brownia. Brown kääntyi ympäri kasvot päin poliisia liikkuen tätä kohden, ehkä yrittäen hyökätä poliisin kimppuun. Silminnäkijän mukaan Brown aikoi antautua. Poliisi ampui vielä kaksi laukausta surmaten Brownin.


title: Fergusonin mellakat

text: Poliisi oli ampunut kohti aseetonta Brownia 12 kertaa, joista 6 osui Browniin. Luultavasti viimeinen laukaus oli kuolettava. Seuraavina kymmeninä minuutteina paikalle saapui lisää poliisiautoja.


title: Fergusonin mellakat

text: Tummaihoisia alkoi illalla kokoontua ampumapaikan läheisyyteen, samoin poliisiautoja. Ilmeisesti iltapäivän aikana ammuttiin joitain laukauksia ja poliisin SWAT-erikoisyksikkö kävi paikalla. Järkyttyneet ja vihaiset asukkaat jättivät illalla ampumapaikalle kynttilöitä ja kukkia. Eräs poliisi antoi koiransa virtsata kukkien päälle ja poliisiauto ajoi kynttilöiden ja kukkien päälle murskaten nämä. Tämä muutti väkijoukon todella vihaiseksi, ja se yritti estää poliisiautojen saapumista paikalle. Seuraavana päivänä muistokokoontuminen alkoi rauhallisesti, mutta muuttui väkivaltaiseksi, kun väkijoukko hyökkäsi poliisin kimppuun sekä ryöstelyn ja poltti kauppoja.


title: Fergusonin mellakat

text: Elokuussa poliisi ja paikalliset ottivat yhteen jälleen. Raskaasti aseistettu poliisi vastasi mellakoitsijoiden Molotovin cocktaileihin savupommein, kumiluodein ja kyynelkaasulla.


title: Scott Cawthon

text:
Scott Cawthon on yhdysvaltalainen videopelisuunnittelija. Hän on tullut tunnetuksi pelisarjastaan Five Nights at Freddy’s, mutta on tehnyt myös useita muita pelejä. Hän asuu tällä hetkellä Texasin osavaltiossa Yhdysvalloissa perheensä kanssa.
Vuonna 2015 ilmoitettiin, että Five Nights at Freddy’s -pelistä tehdään elokuva. Elokuvan julkaisuajankohta ei tällä hetkellä ole tiedossa.


title: Five Nights at Freddy’s 4

text: Five Nights at Freddy's 4 on Scott Cawthonin kehittämä selviytymiskauhupeli, joka julkaistiin 23. heinäkuuta 2015. Peli julkaistiin 25. heinäkuuta 2015 Androidille ja 3. elokuuta 2015 iOS:lle. Pelin traileri julkaistiin 13. heinäkuuta 2015.


title: Five Nights at Freddy’s 4

text: Pelissä pelataan itkevän lapsen (luultavasti toisen pelin marioneten) isoveljen painajaisissa. Pelaajan tehtävänä on tarkistaa ovet, kaappi ja sänky robottieläinten varalta. Pelaajalla on varusteena taskulamppu, jonka virta ei lopu. Sillä voi karkoittaa käytävässä näkyvät robottieläimet, mutta jos pelaaja kuulee niiden hengityksen tai näkee Nightmare Fredbearin tai Nightmaren sytytettyään taskulampun, ovi pitää välittömästi sulkea. Pelaajan pitää myös tarkkailla kaappia hyökkäysten varalta. Jos pelaaja ei ole tarpeeksi huolellinen valon näyttämisessä käytävään tai jättää ovet, kaapin ja sängyn tarkastamatta liian pitkäksi aikaa, pelaaja säikäytetään, ja peli loppuu. Jokaisen yön jälkeen pelaaja voi pelata kahta erilaista minipeliä; 8-bittinen minipeli, jossa pelataan itkevällä lapsella, sekä "Fun with Plushtrap" -niminen minipeli, jossa pelataan itkevän lapsen isoveljen painajaisissa, kuten myös pääpelissä. "Fun with Plushtrap" -minipelissä onnistuttuaan pelaaja voi aloittaa seuraavan yön kello kahdelta.


title: Five Nights at Freddy’s 4

text: Aikaisempien pelien tapaan pelin pääjuoni sijoittuu viiteen yöhön, jotka muuttuvat joka yö vaikeammiksi selvitä. Ensimmäisen neljän yön aikana pelaajan vastassa ovat robottieläimet Nightmare Freddy, Nightmare Bonnie, Nightmare Chica ja Nightmare Foxy. Viidennen yön aikana vastassa on Nightmare Fredbear, jonka säikytystaktiikat ovat yhdistelmä neljästä ensin mainitusta robottieläimestä. Seitsemäntenä yönä vastassa on Nightmare, joka on pelin vaikein robottieläin. Se on pikimusta versio Nightmare Fredbearista.


title: Five Nights at Freddy’s 4

text: Kolmannen yön 8-bittisessä minipelissä voi nähdä televisiossa vuosiluvun 1983, mistä on päätelty pelin sijoittuvan vuoteen 1983.


title: Pohjolan Maito

text: Osuuskunta Pohjolan Maito on noin 1 700 maidontuottajan omistama osuuskunta. Se on vuodesta 1991 alkaen toiminut maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi. Sitä ennen sen oli harjoittanut meijeritoimintaa vuodesta 1962.


title: Pohjolan Maito

text: Pohjolan Maito omistaa Valiosta noin kuudesosan.


title: Temonen

text:
Temonen on suomalainen sukunimi. Väestörekisterikeskuksen tietojen mukaan
kesäkuussa 2015 Suomessa oli 432 ja ulkomailla 15 Temonen -nimistä henkilöä. Tunnettuja Temosia ovat:


title: Maitosuomi

text: Osuuskunta Maitosuomi on noin 1 700 maidontuottajan omistama osuuskunta, joka toimii maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi. Osuuskunta on muodostunut noin 30 meijeriosuuskunnan sulautumisen seurauksena. Meijeriosuuskunta Milka sulautui Maitosuomeen 1.5.2014.


title: Maitosuomi

text: Maitosuomi omistaa Valiosta noin 15 prosenttia.


title: Länsi-Maito

text: Osuuskunta Länsi-Maito on maidontuottajien omistama osuuskunta, joka toimii maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi. Osuuskunta perustettiin Osuuskunta Maito-Auran ja Osuuskunta Maito-Pirkan fuusioituessa vuonna 2007.


title: Länsi-Maito

text: Länsi-Maito omistaa Valiosta noin 13 prosenttia.


title: Hurrikaani Blanca

text: Hurrikaani Blanca oli myrsky Tyynenmeren yllä. Hurrikaani tunnistettiin Meksikon rannikolla 6. kesäkuuta 2015. Blanca liikkui kohti Havaijia.


title: Alkuroni

text: Alkuroni ("diallyylibisnortoksiferiinidikloridi", "Alloferin") on eräs kuraren tyyppinen lääkeaine, jota kutsutaan lihasherpauttajaksi eli lihasrelaksantiksi. Ainetta valmisti Roche. Sillä voidaan helpottaa spastisia lihasten jännitystiloja: sitä on käytetty leikkauksissa, sillä se laukaisee lihastonusta. Aine ei itsessään ole sedatiivi - eli se ei puuduta tai nukuta, vaan lamaannuttaa lihaksia. Alkuronin ainut käyttökohdealue on ollut kirurgia.


title: Alkuroni

text: Alloferinia oli saatavilla vain lääkeampulloina yksinomaan; á 5 mg/ml. Yksi 2 ml lääkeampulli sisälsi 10 mg vaikuttavaa lääkeainetta.


title: Alkuroni

text: Alloferin on ollut käytössä ainakin 1970-luvulla. Sen jälkeen ovat tämän lääkkeen käytön korvanneet: rokuroni, vekuroni ja pankuroni. Alloferinin eduiksi on laskettu sen tehokkuus eli voimakkuus, noin kaksinkertainen d-tubokurariiniin nähden; sekä d-tubokurariinia puolta lyhyempi vaikutusaika. Lääkkeen vastavaikuttajia ovat atropiini ja neostigmiini.


title: Kalle Patoluoto

text: Kalle Patoluoto (14. toukokuuta 1914 Helsinki – 3. joulukuuta 1983 Marbella, Espanja) oli suomalainen mainos- ja sarjakuvapiirtäjä ja kuvittaja.


title: Kalle Patoluoto

text: Patoluoto oli yksi Helsingissä toimineen mainos- ja kuvatoimisto Piirtopainon omistajista ja johtajista. Toimiston julkaisemassa Piirtopalat-lehdessä ilmestyi 1940-luvulla Patoluodon piirtämä ja Veikko Hannuniemen käsikirjoittama merimiesaiheinen sarjakuva Humu-Heikki.


title: Kalle Patoluoto

text: Patoluoto oli vuodesta 1949 Maalaisliiton palveluksessa osa-aikaisena taiteilijana ja myöhemmin hän toimi Maalaisliiton järjestöjen yhteisenä mainospiirtäjänä. Patoluoto teki vaalimainoksia, kuvitti julkaisuja ja teki poliittisia piirroksia ja pilakuvia Kyntäjä- ja Maakansa-lehtiin sekä erilaisiin järjestöväelle tarkoitettuihin painotuotteisiin. Tätä työtä Patoluoto jatkoi vuoteen 1979 saakka, jolloin hän jäi eläkkeelle. Hän oli 1950-luvulla mukana tekemässä Maaseudun Nuorten Liitolle ohjaajana tai kuvaajana myös elokuvia, kuten vuoden 1957 eduskuntavaalielokuvan "Kylä joka heräsi".


title: Archie Cruz

text: Archie Cruz (oik. Arttu Kuosmanen; s. 26. maaliskuuta 1992 Savonlinna) on suomalainen laulaja-lauluntekijä ja muusikko. Hänet tunnetaan pahaiten suomalaisen Santa Cruz -yhtyeen laulaja-kitaristina. Hän perusti yhtyeen vuonna 2007 Joonas ”Johnny Cruz” Parkkosen kanssa. Santa Cruz on uransa aikana julkaissut kolme albumia. Vuonna 2018 Santa Cruzin muut jäsenet erosivat yhtyeestä riitauduttuaan Archie Cruzin kanssa.


title: Archie Cruz

text: Archie Cruz oli myös mukana perustamassa The Local Band -yhtyettä Jussi 69:n, Olli Hermanin ja Alexi Laihon kanssa. Covereita soittava yhtye julkaisi EP:n "Locals Only - Dark Edition" vuonna 2016. Vuonna 2018 The Local Band tiedotti eronneensa Archie Cruzin kanssa. Uransa aikana Archie Cruz on myös vieraillut Brädin ja Uniikin kappaleilla.


title: François de La Rochefoucauld

text: François de La Rochefoucauld [ʁɔʃfuko] ("François VI, La Rochefoucauld’n herttua, Marcillacin prinssi", 1613–1680) oli ranskalainen kirjailija, joka tunnetaan erityisesti aforismien kirjoittajana. Hänen kuuluisin teoksensa "Mietelmiä" (1665, suom. J. V. Lehtonen 1924) sisältää 500 kiteytettyä ajatusta, jotka analysoivat ihmisten pyrkimyksiä ja käyttäytymistä.


title: François de La Rochefoucauld

text: Nuoruudessaan La Rochefoucauld oli hovimies ja sotilas. Yhdessä kuningatar Anna Itävaltalaisen kanssa hän juonitteli kardinaali Armand de Richelieuta vastaan. Kardinaali karkoitti La Rochefoucauld’n hovista ja tämä liittyi Fronde- kapinaan. Koettuaan elämänvaiheita jotka ovat kuin seikkailukirjoista hän neljäkymmentävuotiaana vetäytyi yksityiselämään.


title: François de La Rochefoucauld

text: Aikansa kuluksi La Rochefoucauld ryhtyi kirjoittamaan muistelmiaan. Hän oli seikkailuissaan ollut lähellä menettää näkönsä ja hän sairasti kihtiä. Hän piti elämää halveksittavana ilveilynä ja naisia inhottavina oikuttelijoina. Elämä oli hänelle suuri pettymys. Muistelmia kirjoittaessaan hän huomasi itsellään uuden taidon: mietelmien eli maksiimien kirjoittamisen taidon.


title: François de La Rochefoucauld

text: Mietelmien kirjoittamista La Rochefoucauld piti aluksi lähinnä hupina. Käydessään kirjallisissa salongeissa hän saattoi ripotella niitä keskusteluihin. Kun mietelmät ilmestyivät vuonna 1665 kirjana, sitä seurasi heti kuuluisuus. Kirjallisissa salongeissa syntyi ystävyys Marie- Madeleine Proche de La Vergenen, La Fayetten kreivittären kanssa, joka kesti loppuelämän. Ystävysten kirjeenvaihtoa on säilynyt jälkipolville ja se on lämminhenkistä.


title: François de La Rochefoucauld

text: Hovissa La Rochefoucauld kävi uudelleen juuri ennen kardinaali Mazarinin kuolemaa ja Ludvig XIV:n valmistautuessa ottamaan itselleen kaiken vallan. Kuningas piti kirjailijaa hyvänä esimerkkinä vanhasta aatelistosta.


title: François de La Rochefoucauld

text: La Rochefoucauld’n puoliso oli Adrée de Vivonne ja heillä oli poika, François VII de La Rochefoucauld.


title: François de La Rochefoucauld

text: Jälkimaailma on suuresti arvostanut La Rochefoucauld’n mietelmiä, joita on lähes viisisataa. Vaikutteita niihin tekijä sai Senecalta sekä Montaignelta, mutta ne ovat kuitenkin kauttaaltaan omaperäisen ajattelun synnyttämiä. Kirjoittajan mielestä itsekkyys on ihmisen kaikkien tekojen käyttövoima ja mietteitä onkin sanottu erinomaiseksi luettavaksi silloin, kun haluaa karkottaa kaikki harhaluulot ihmisistä. Rohkeuskin johtuu lähinnä turhamaisuudesta ja jalomielisyys on pelkkää itsepetosta.


title: François de La Rochefoucauld

text: Valikoima mietteitä:


title: Pierre Larousse

text: Pierre Athanase Larousse (23. lokakuuta 1817 – 3. tammikuuta 1875) oli ranskalainen kielitieteilijä, leksikografi, ensyklopedisti ja kirjankustantaja. Hän laati ja julkaisi monia 1800-luvun oppi- ja tietokirjoja, joista laajin oli 15-osainen "Grand dictionnaire universel du XIXe siècle" (1866–1876). Se oli aiempia ensyklopedioita yleiskäyttöisempi ja vähemmän tieteellinen sanakirjan ja tietosanakirjan yhdistelmä, joka sisälsi lyhyitä sananselityksiä mutta myös laajempaa tietoa henkilöistä, historiasta ja maantieteestä.


title: Pierre Larousse

text: Pierre Laroussen perustama sanakirjoihin ja hakuteoksiin erikoistunut Éditions Larousse -kustantamo toimii yhä ja on vuodesta 2002 ollut Lagardère Groupin omistuksessa.


title: Georges de La Tour

text: Georges de La Tour (1593 Vic-sur-Seille – 30. tammikuuta 1652 Lunéville) oli ranskalainen barokkiajan taidemaalari, joka tunnetaan laatukuvistaan ja uskonnollisista aiheistaan. Hän kuului Caravaggion seuraajiin ja käytti varsinkin myöhäistuotannossaan samankaltaista dramaattista valon ja varjon kontrastia eli "chiaroscuroa". Vain muutamia La Tourin maalauksia on säilynyt.


title: Lijiang

text: Lijiang (, pinyin: Lìjiāng Shì) on prefektuuritason kaupunki Lounais-Kiinan Yunnanin maakunnan pohjoisosassa. Yunnanin maakunnan pääkaupunki Kunming sijaitsee linnuntietä noin 340 kilometriä Lijiangista kaakkoon. Lijiangin prefektuurin pinta-ala on 21 219 neliökilometriä ja väkiluku 1,24 miljoonaa (2010).


title: Lijiang

text:
Seutu tunnetaan naxien asuinseutuna; he ovat eräs Kiinan vähemmistöistä. Lijiangin historian suuruuden vuodet osuivat Vanhan teetien vuosille. Lijiangin vanha kaupunki on kuulunut Unescon maailmanperintölistalle vuodesta 1997 lähtien.
Prefektuuri rajoittuu etelässä Chuxiongin ja Dalin, lännessä Nujiangin, ja luoteessa Dêqênin autonomisiin prefektuureihin. Pohjoisessa ja idässä naapurina on Sichuanin maakunta.


title: Kadonneet pojat

text: Kadonneet pojat (engl. "Nowhere Boys") on australialainen televisiosarja, jonka ensimmäinen jakso esitettiin ABC3-televisiokanavalla 7. marraskuuta 2013. Sarjan päähenkilöinä on neljä teinipoikaa, jotka eksyvät metsäretkellä ja joutuvat rinnakkaistodellisuuteen, jossa heitä ei ole olemassa.


title: Kadonneet pojat

text: Kahden tuotantokauden jälkeen sarjaa jatkettiin elokuvalla, joka sai ensi-iltansa 1. tammikuuta 2016. Kolmas tuotantokausi esitetään vuonna 2016. Suomessa sarjan ensimmäinen tuotantokausi ensiesitettiin kesällä 2014 ja toinen tuotantokausi kesällä 2015 osana Summerin ohjelmistoa.


title: Kadonneet pojat

text: Neljä erilaista teinipoikaa – gootti Felix Ferne (Dougie Baldwin), nörtti Andrew ”Andy” Lau (Joel Lok), kultapoika Sam Conte (Rahart Adams) ja urheilija Jake Riles (Matt Testro) – eksyvät metsään koulun luokkaretkellä. He palaavat kotikaupunkiinsa seuraavana päivänä, mutta huomaavat joutuneensa rinnakkaistodellisuuteen, jossa heidän tuttavansa ja omaisensa eivät tunnista heitä, eikä heitä itse asiassa ole edes olemassa.


title: Kadonneet pojat

text: Taikakalukaupan omistaja Phoebe Hartley (Michala Banas) tarjoaa heille apua ja antaa Felixille luonnonvoimien amuletin. Felix tajuaa, että kukin heistä vastaa yhtä luonnonvoimaa ja ne yhdistettynä he voivat suojautua uhkaavalta yliluonnolliselta voimalta, demonilta. He päättävät selvittää mistä tässä kaikessa on kysymys ja kuinka he pääsevät takaisin kotiin.


title: Kadonneet pojat

text: Sarjan toisella tuotantokaudella pojat ovat palanneet takaisin omaan todellisuuteensa ja he huomaavat, että kullakin heistä on hallittavanaan yksi luonnonvoima omana takaikavoimanaan – Felixillä tuli, Andylla vesi, Samilla ilma ja Jakella maa. Heidän täytyy kyetä hallitsemaan omia voimiaan suojautuakseen demonilta, joka on seurannut heitä. Andy kuitenkin katoaa, jolloin muiden poikien on löydettävä toinen vesielementti saadakseen hänet takaisin.


title: Kadonneet pojat

text: Kolmannella kaudella Andy, Felix, Sam ja Jake ovat jo päässeet pois koulusta. Kausi käynnistyy, kun uusi poika Luke (Kamil Ellis) tulee Bremin kouluun, jossa hänen äitinsä on vararehtorina. Koulussa ja kaupungissa tapahtuu taas kummia, esimerkiksi ihmisiä katoaa, ja ainoat ihmiset jotka pystyvät selvittämään mistä on kyse, ovat Luken lisäksi Jesse Banda (Jordie Race-Coldrey), Niccolina ”Nicco” Pandelis (Luca Sardelis), Heath Buckland (Joe Klocek) ja Ben Ripley (William McKenna).


title: Luettelo televisiosarjan Salaiset kansiot jaksoista

text: "Salaiset kansiot" () on yhdysvaltalainen science fiction draamasarja, jonka on luonut Chris Carter. Alun perin sarjaa esitettiin vuosina 1993–2002 yhteensä yhdeksän tuotantokauden ja 202 jakson ajan. Sarja kertoo kahdesta FBI-erikoisagentista, Fox Mulderista (es. David Duchovny) ja Dana Scullysta (Gillian Anderson), jotka tutkivat paranormaaleihin ilmiöihin liittyviä tapauksia, joita kutsutaan salaisiksi kansioiksi. Mulder uskoo paranormaaleihin ilmiöihin, ja skeptinen Scully määrätään laatimaan tieteellisiä analyysejä Mulderin löydöistä, joita voitaisiin viime kädessä käyttää tämän mustamaalamiseksi. Sarjan aikana kaksikosta tulee läheisiä ystäviä. "Salaiset kansiot" sisälsi koko sarjan läpi kestävän juonen, joka liittyi hallituksen salaliittoon pitää avaruusolentojen olemassaolon salassa. Läheskään kaikki jaksot eivät vieneet juonta eteenpäin, vaan ne keskittyivät niin sanottuihin ”viikon hirviöihin”.


text: Sarjan idean keksi alun perin Chris Carter, joka toimi sen vastaavana tuottajana. Myös muun muassa R. W. Goodwin, Frank Spotnitz, Howard Gordon, Vince Gilligan, John Shiban, Kim Manners, Glen Morgan ja James Wong olivat sarjan tuottajia. Ensimmäiset viisi tuotantokautta kuvattiin Vancouverissa ja loput Los Angelesissa. Jaksot olivat noin 45 minuutin pituisia, ja ne lähetettiin standardipiirtona. Sittemmin ne on muokattu teräväpiirtoon. Televisiosarjan pohjalta on tehty kaksi kokopitkää elokuvaa: "X-Files – taistelu tulevaisuudesta" (1998) ja "" (2008). Vuonna 2016 sarjasta esitettiin kuusiosainen kymmenes tuotantokausi, ja tammikuussa 2018 alkaa kymmenosaisen yhdennentoista tuotantokauden esittäminen.


text: Monia sarjan mytologiaa käsitteleviä jaksoja on julkaistu kokoelmissa DVD:llä. Vuodesta 2000 lähtien 20th Century Fox Home Entertainment on jakanut kaikki kaudet DVD:llä. Lisäksi jaksot on ladattavissa iTunes Storessa ja Amazon Instant Videossa. Jaksot ovat olleet myös suoratoistettavissa Netflixissä. Sarja on saanut monia palkintoja, muun muassa parhaan draamasarjan Golden Globen, ja Satellite-palkinnon. Myös sen näyttelijöitä, erityisesti Duchovnya ja Andersonia, on kehuttu.


text: Kaksoisristillä (‡) merkityt jaksot kuuluvat sarjan mytologiajaksoihin, jotka käsittelevät hallituksen salaliittoa pitää avaruusolentojen olemassaolon salassa.


title: Hietikko

text: Hietikko on suomalainen sukunimi muun muassa seuraavilla henkilöillä:


title: Sokka (täsmennyssivu)

text: Sokka tarkoittaa muun muassa seuraavia:


title: Flightradar24

text: Flightradar24 on internetissä toimiva palvelu, jonka avulla voi seurata lentoliikennettä reaaliaikaisesti. Palvelun perusti ruotsalainen Svenska Resenätverket AB vuonna 2007. Flightradar24:ää voi käyttää suoraan verkkoselaimesta, tai vaihtoehtoisesti ilmaiseksi ladattavasta mobiilisovelluksesta. Maksullinen (3,99 €) premium-versio tuo kaikki verkossa selattavan palvelun ominaisuudet mobiiliversioon.


title: Flightradar24

text: Lennon tiedoista näkee tarkan sijainnin, konetyypin (ja kuvan kyseistä koneesta), lentonopeuden- ja korkeuden, lähtöpaikan ja kohteen sekä muutamia muita tietoja (mm. vertikaalinen nopeus). Palvelu mahdollistaa myös aikaisempien lentojen tutkiminen niin sanotun timelapsen muodossa ja koneiden lentohistorian selaamisen.


title: Backlash (sosiologia)

text: Backlash (eng. takaisku, takapakki) on voimakas vastareaktio jollekin poliittiselle tai sosiaaliselle ilmiölle tai kehityskululle, joka on saavuttanut suosiota ja näkyvyyttä.


title: Backlash (sosiologia)

text: Käsitteen yleistymisen taustalla on Susan Faludin vuonna 1991 julkaistu kirja "Backlash: The Undeclared War Against American Women”. Faludin mukaan mediassa oli käynnistynyt vastaisku feminismin aikaansaamia muutoksia vastaan. Termiä "backlash" käytetäänkin usein juuri sukupuolten tasa-arvoon liittyvässä keskustelussa.


title: Jacques Lemercier

text: Jacques Lemercier (1585–1654) oli ranskalainen arkkitehti ja kuvataiteilija.


title: Jacques Lemercier

text: Lemercier tunnetaan muun muassa Keski-Ranskaan rakennetun ”ihannekaupungin” Richelieun asemakaavan suunnittelijana. Lemercier’n töistä ovat nykypäivään säilyneet muun muassa Louvren sisäpihan julkisivun keskiosa, Sorbonnen rakennusryhmä kirkkoineen sekä Val-de-Grâcen sotilassairaalan kirkon kupoli.


title: Linnun nimi

text: Linnun nimi on suomen kielen professori Kaisa Häkkisen kirjoittama kirja lintujen suomenkielisistä nimistä, niiden alkuperästä ja kehityksestä. Kirja ilmestyi vuonna 2003, ja sen kustansi alun perin Amanita, myöhemmissä painoksissa Teos.


title: Linnun nimi

text: Häkkinen sai kirjasta vuonna 2005 Tiedonjulkistamisen valtionpalkinnon. Perusteluissa kirjaa pidettiin muun muassa etymologisen tietämyksen ja osaamisen huippunäytteenä. Myös vahvaa tieteidenvälisyyttä pidettiin erityisenä ansiona. Kirjassa on kuvituksena Von Wrightin taiteilijaveljesten lintuaiheisia maalauksia. Kirjassa on kaikki Helsingin yliopiston kirjaston kokoelmien maalaukset, ensimmäistä kertaa yhdessä kirjassa. Myös Magnus Körnerin piirroksia on käytetty kuvituksena.


title: Linnun nimi

text: Kirjoittamistaan kirjoista Häkkinen pitää suosikkinaan "Linnun nimi" -kirjaa.